
هه ممنوع الضحك هه 


إهداء 


إلى البسطاء. أصحاب القلوب البيضاء. 


هه ممنوع الضحك هه 


هه ممنوع الضحك هه 


مقرم0 


جرب أن تراقب طفلا يضحك وستضحك. 

جرب أن تراقب نفسك وأنت تأكل وستضحك. 

جرب أن تراقب تثاؤب رضيع وستضحك. 

نضحك أحيانا على أنفسناء 

ونضحك أحيانا دون قصد على أخطاء الآخرين» 

ويضحكنا الصغار ببراءتهم» 

والبعض ينتزع منا الضحك بتلقائية وفن, 

وقد نصاب أحيانًا بعدوى الضحك. 

عندما نضحك فجأة. نحن نفتح أبواب السعادة لتتنفس أرواحنا. 


سنصف مواقفا نعيشها في حياتنا اليومية في كل البيوت» وبعض 


هه ممنوع الضحك هه 


الحوارات الزوجية. والكثير من السلوكيات الخاطئة التي لا ننتبه لها 
أحيانا في المسجد وأحيانا ونحن نزور الآخرين: وقد نتتحدث عن اختيارك 
لنصفك الآخر. 

ولكن....عندما نتحدث عن «حصاد الغربة»» وآلام الوطن في صباح 
مشرقء حتمًا سيكون الضحك ممنوعًا للحظات ولكنها لن تطول! 

من فضلك 

اضحك معنا فأسنانك ليست عورة 


ولا تصدق أبدا أن...«ممنوع الضحك» 


خا اكيس 


هه ممنوع الضحك هه 


إزاي تبسط مراتك 


1-«ابتبني وأنت تفتح باب البيت نشكلك أممكل وأنت تيقد" 

(اعمل نفسك متفاجئ بالولاد وحاول تكون مبهج. هي أصلًا كانت 
هاتعجنهم وأنت لحقتهم) 

2 - ”قوك لبا وعشتيني إيه الشياكة دي» 

(ما تدققش لو لسه لابسه نفس الفستان بتاع أول إمبارح.. قول 
وخلاص وهي هاتفهم وتلبس واحد جديد) 

3 - ”استرها وما تقولش لحد على غلطاترا“. 

لو في يوم حرقت صينية البطاطس خليك ستر وغطى عليها 

وافتكر لها طاجن البامية اللذيذ بتاع السنة اللي فاتت وسامحها ما 
كلنا حرقنا البطاطس. 


9 
بح يي 


هه ممنوع الضحك هه 


4 - "ساعدها ني شغل البيت» 

لو لقيت تراب على السفرة هات فوطة ولمع علشان تكسفها..أأ.. 
قصدي أو ارسم عليه قلب وسهم وحرف اسمك واسمها وسيب التراب 
وهي بعد كده هاتاخد بالها. 

5 - ”اديبا مهروف تجيب بيه اللي نفسربا فيه وخصوصًا لو 
مش بتشتغل.. بيفرع قوي» 

(حتى لو جابت بيه جيلي كولا ما تناقشهاش) 

6 - ”اكتب لبا جهواب ولو مرة كل شسرر» 

(حسن خطك وحطه في المطبخ علشان تتأكد إنها هاتشوفه 

أول ما تصحى من النوم.. 

أصلها بتقوم فورًا من السرير على المطبخ علشان تآكل أأ.. قصدي تطبخ) 

7- ”طولب عليبا نزي الب ما بيولبطب على بنتد...الست 
رئيقة بتحتا ع كّدة» 


٠ 


(بس مش وهي بتصرخ للعيال.. مش وقته.. طبطب عليها بعد 

هه ممنوع الضحك هه 


ما تقدم لك صينية الكنافة وتخلص شغل البيت وتقعد ترتاح.. ساعتها 
بتبقى مهدودة فعلا) 

8 - ”اشكر نيبا قدام أهلك» 

(ما تجيبش سيرة التراب اللي على السفرة) 

وفي أخلاقها وطبيخها 

(انسى صينية البطاطس) 

وصبرها على العيال 

(حاول تنسى صوت صريخها وهي بتغير لابنك) 

وشياكتها 

(بغض النظر عن العباية البرتقاني أم كسر) 

9- ”ما تقانباش بحد علشات هي ما تقا نكس بحد» 

مش لازم تحكي عن زميلتك في الشغل الباشمهندسة فوزية 


والدكتورة حسنية 


11 


هه ممنوع الضحك هه 


وتشكر في شخصيتها وترغي وهي قاعدة في البيت منقطعة عن العالم 

وضحت بطموحها الدراسي وطالع عينها وفي الآخر تشكر في 
عنايات وهي قاعدة عيب ما يصحش. 

0 ”اعِلي لباعن يومك عامات يمكن بالنسبة لل بسيطة 

بس هي لما بتعرفها وتلاقيك بتحكي بتحسسها بالأمان» 

الستات بتحب الأخبار (فراغ) سيبها تعيش دور المحقق كونان 
وجاوب على أسئلتها 

ذلك تزجرائيرة كك أسويف 

الحبسة في البيت بتخنق..أو اسمح لها تزور صاحباتها 

2- ”شك في أهلبا عتى لو مش بتكبيم.. دور فييم على 
أي ماية علوة» 

3- #مائلبا ورد 

بلاش دباديب دول للمخطوبين بس.. وهاتلها شوكولاتة..حلوة 
الماقة ددن 

هه ممنوع الضحك هه 


4 - ”انتكر أيام الخطوبة» 

5 - ”لما تتعب وتسخن ارتيبا وادعي لبا واعمك لبا 
ينسون واظلس شوية تعاطف» 

(حاول تخبي فرحتك) 

6- ”لو غارهين واشتريتوا ماهه ما تشيل باش كل الأكياس 
كناية عليبا كيس» 

بالله عليك.. هي أسيرة عندك وكانت فرحانة بيك وعشمها فيك 


كبيرء فما تخيبش ظنها وحطها في عينك واتق الله. 


© © © 

هه ممنوع الضحك هه 


أفكار رومانسيق 


عزيزتي حواء ركزي معايه 

عيشي مع زوجك لحظة حلوة.. 

بس ما تقفيش على سور البلكونة وتقوليله تعالى نعمل زي 
تايتانيك هايرقك ويقول انتحرت 

مافيش تايتانيك وأصلا الفيلم متصور في طشت. 

(بس ممكن تتفرجي معاه على صور خطوبتكم) 

ابعتي له جوابات حب وعطريها بالبارفيوم اللي بيحبه 

بس ما تكتبيش على ورق (بحبك) وتطبقيهم مربعات 

وتحطيهاله في الرز..علشان وهو بياكل يلاقيها يروح مطلعها 

هه ممنوع الضحك هه 


ويقراها ويفرح 

هيبلعها وتقف في زوره وأنت حرة 

(اكتبيها في جواب وحطيها على السفرة جنب الطبق) 

*" تبي أمو مك ونظلمي وقتك واغرعي معاه 

بس بلاش تقوليله لما تروحوا مطعم اسحب لي الكرسي وقعدني 
الأول لأنه منتظر الفرصة دي من زمان وهيوقعك علشان يبقى بيهزر 
معاكي ومش حارمك من حاجة 

(اقعدي قدامه علشان مايشوفش غيرك ونفسه تتسد.. أأاا. قصدي 
علشان يشوف نفسه في عيونك وابتسمي) 

* لما يد فل من الباب مسسيه إنك نرمانة بدفلته. 

بس بلاش تعيشي الدور وتلبسي الجيبة أم كرانيش وتتنططي 
وتغني أهلًا أهلًا بالعيد لما يرجع من الشغل.. هيتصدم ويقفل الباب 
تاني وهيتغدى لوحده في كنتاكي. 

(البسي فستان شيك وسرحي شعرك بطريقة حلوة) 

هه ممنوع الضحك هه 


بس بلاش تقلبيها دراما وتقوليله وأنت بتعيطي أنا بحبك ومش 
عارفة لو جرى لك حاجة هاعمل إيه من غيرك أنا والعيال.. يا نكدية 

(اضربي واحده سنيكرز..أنت مش أنت وأنت جعانة). 

© حمطي نانة نيبا ود على السفرة 

بس بلاش تقطعي الورد وتعمليله طريق من باب الشقة لحد 
الطبلية..أأاا.. قصدي السفرة, ابنك اللي بيزحف هيفتكره حاجه تتاكل 
وهياكله وهيجيله إسهال 

وأنت اللي هتسهري بيه.. بلاش الورد 

(خدي بإيده وامشي معاه لحد السفرة). 

© اللإضادة الرومانسية 

بس بلاش العشاء على أضواء الشموع مهما عملتي مش هتداري 


غلطتك هيعرف إن الفرخة لزقت في الطاسة وأنت بتحمريها واتهرت.. 

هه ممنوع الضحك هه 


أكليه في النور. 
(الأباجورة.. إضاءة رومانسية). 
اه عتاها ف ديه 
بس بلاش تفاجئيه وتروحيله الشغل.. 
لو دكتور.. هيقول دي مريضة عندي 
لو محامي.. هيقول زبونة ولها قضية 
لو مدرس.. هيقول والدة تلميذ فاشل عندي 
على ابنك 
لو مهندس.. هيقول لقيتها في الموقع تحت العمارة اللي اتهدت 
لو ضابط.. هيقول دي مجرمة أنا قبضت عليها وهيوديكي السجن 
(خليكي في البيت أحسن). 
بلاش تستخبي ورا الستارة علشان يتلق ويدور عليك.. 


أولا: هيتسرع 

#»س ممنوع الضحك هه 


ثانيا: مش هيدور عليك أصلا وهتفضلي ورا الستارة.. بلاش 
إديله أكبر متة ني الفرفة 

أكليه قبل ما تاكلي 

غطيه لما ينام وطبطبي عليه 

ووطي صوتك 


وبلاش الشبشب أبو كعب في البيت. 


© © © 

احترس من المرأة 


عندما تراقب زوجتك. ستلاحظ أنها تكرر بعض العباراتء فلا 
تهملها...واحترس فأنت في خطر.. 

(0*) كنت فيت؟ 

جملة خاطفة تخرجها الزوجة بمهارة وهي تجلس بهدوء مصطنع 
على كنبة الأنتريه بعد تأخر الزوج وتأكدها أنه كان بيضحك وهو واقف 
مع زميله في الشارع ساعة ونص وهي قلقانة (ننصح بالاتجاه فورًا لأحد 
الغرف مع اصطحاب الأطفال وغلق الباب حتى تهدأ). 

يا بختك 

جملة حقودة موجهة للزوج وهو يستعد للخروج مع رفاقه 
لمشاهدة الماتش في النادي.. 

هه ممنوع الضحك هه 


تكون الزوجة في حالة من الغليان تحمل مخلوقًا صغيرًا يصرخ مع 
وجود كائن آخر بيشد في هدومها ونلاحظ ضيق العين اليمني واتجاه 
الفم للناحية اليسرى مع هز الرأس بهدوء وهي تتكلم (ننصح بعدم 
الخروج حرصًا على سلامة الزوج). 

(*) عاوزين إيه من ننته! 

حواه موحية للأينات: 

تحاول فيها الأم التعبير عن حالتها بعد يوم طويل من العمل الشاق 

بدون راحة 

ننصح في هذه الحالة بالهروب من البيت 

االلاا١١اه‎ )6( 

صرخة عالية تخرج تلقائيا عند اقتحام صرصار للمجال الأسري 

تحاول الزوجة من خلالها إخراج ميول إجرامية وتخرج طاقات 
مكنونة بقتل أحد أعداء الأسرة 

(ننصح بالتصفيق لها وتشجيعها). 

(*) الهمت 

الصمت شيء مقلق ويسبق العاصفة وتصاحبه آثار سلبية 

تظهر بوضوح على الأبناء 

(محتاجين يستحموا) 

والمطبخ 

(المواعين ماتغسلتش) 

ننصح في هذه الحالة بالمسح على رأسها بحرص والطبطبة على 
كتفها بحنان 

والسماح لها بالبكاء 

(خلاص هي ضربت وكان لازم تفصل علشان تقدر تكمل) 

ف عاوزة ورد يا إبراهيم 

جملة تكررها المرأة عندما تفتقد الرومانسية 


(هي مش مجنونة ولا نسيت اسمك هي شافت الفيلم بتاع هند 

صبري.. 

لازم تجيب ورد حتى لو اسمك مش إبراهيم). 

(9*) ربطة النينجا 

هي ربطة للرأس تجيد الزوجة لفها بمهارة على رأسها 

مع عقدها من الأمام على شكل فيونكة ونلاحظ كبسها على الجبين 
فتظهر العينان بشكل ضيق لكنه يسمح بالرؤية 

(ننصح بتكرار كلمة سلامتك يا حبيبتي كل دقيقتين مع التأكيد على 
تناول حبايتين بانادول ومج نسكافية وشوكولاتة جالاكسي 


والصبر لحد ما الصداع يروح). 


© © © 

عبارات تسمعينها من زوجك 


© «جعان» 

نداء عاطفي يطلقه الزوج فور دخوله البيت ويلاحظ تشوش في 
الرؤية وظهور علامات الإرهاق والتأثر. 

(ننصح بسرعة الغرف والقلي والتحمير حرصًا على سلامة الزوجة 
ونبشركم بعدم انتباهه لغياب الملح في الأكل لأنه جعان) 

وما تقوليلوش ساعتها إيه رأيك في تسريحة شعري. 

© «أنا ايح أنام» 

جملة تحذيرية قد تظهر بصيغة إخبارية (بس هي مش كده خالص) 


يلاحظ فيها رفع وتقوس الحاجب الأيسر وإشهار إصبع السبابة أمام وجه 

الأطفال لكنها في الحقيقة موجهة للزوجة.. 

(علشان تبطلي تسرسعي كل شوية وتقولي للعيال وطوا صوتكم 
بابا نايم) 

© «الشااااي» 

صرخة رعدية تسمع على المغربية بعد استيقاظ الزوج من النوم العميق. 

(ننصح بالاتجاه فورًا إلى المطبخ وإعداد الشاي وترديد أذكار المساء) 

© «آاالا» 

حروف مبعثرة تخرج عفويًا من فم الزوج مع هز الرأس وارتعاش 
الجفن الأيمن مع ضيق العين وازرقاق الشفتين عندما تبدأ الزوجة في 
الشكوى من أخواته يتبعها عاصفة رعدية. 

(ما تقوليلوش دول اخواته...مهمن كان..عيب) 

وابقي خلصي حقك من إخواته البنات أول بأول في ساعتها 

على طول واللي تشد لك شعرك شدي شعرها وخالصين 


وطبعًا لو سامحتي أحسن وخلي قلبك كبير. 

هه ممنوع الضحك هه 


6 «مش عاونة عمامة من برة؟» 

رسالة 5525 قد تبدو رومانسية لكنها انتقامية تحذيرية تصل على 
هاتفك النقال 

(علشان تبطلي تنزليه تاني يجيب البامبرز بعد ما طلع السلم يا 
مفترية) 

© ”لييك؟» 

سؤال استنكاري! استفهامي؟ 

بعد طلب الزوجة ل ألف جنية علشان تجيب عباية جديدة لفرح سامية. 

(في هذه الحالة رجاء القبول بأي مبلغ وكفاية تجيبي طرحة جديدة 
وطرزي العباية اللي عندك بزراير بيجامته الكحلي) 

© ”بأتوك لك إيده 

مع مد حرف الياء.. جملة رائعة تنهي الحوار فجأة وتؤدي إلى هرب 


الزوجة مع سماع صوت عجيب 

هه ممنوع الضحك هه 


وهي تنسحب من أمامه مصدرة صونً لولبيًا..هيءإهيءإهيؤأا 

(ده صوتك أنتٍ لما تنوي النكد ياحبيبتي عارفاكي أنا عارفاكي) 

© «ربعدين بقى! اللرم طولك يا وع» 

(ده لما تطولي في النكد) 

«يااااه أخيرًا» 

لأ..لاً...مش بيقولكء أينعم هو فرحان بس هو أصلًا ما خدش باله 
إنك سرحتي ولبستي شبشب.. 

(ده الأهلي جاب جون) 

© «أنا بحبك» 

«وأنت أجمل ست في الدنيا وباعيش معاك أجمل أيام حياتي» 

(وفي الحالة دي خلاص تأكدي إن صينية البسبوسة طلعت تحفة... 
تسلم إيدك). 

© © © 

ألو. . بحبيك 


(تبك الجوان أيام كتب الكتاب) 

هي لابسه بيجامة صفرا مرسوم عليها تويتي وبتتفرج على صور 
الخطوبة 

وهو قاعد في البلكونة ولابس التي شيرت البرتقاني وبيشرب شاي 

والجو جميل 

هو: تررررررن 

هي: آلوو 

هو: إزيك يا حبيبتي 


هي: إزيك يا حياتي 

هو: أنا جاي النهاردة...مش مصدق 

هي: ولا أنا... ما تنساش باحب أشوفك بالتي شيرت الأورانج اللي 
عليه زرافة 

هو: يا ريت تلبسي الفستان الفحلقي اللي له ديل وجناحات 
وارفعي شعرك لفوق علشان قفاكي يبان. 

هي: بس كده... حاضر من عيوني. 

هو: خلاص أنا رايح ألبس وجاي حالًا أهه. 

هي: وأنا رايحة أعمل لك كيكة الجزر بالشوكولااا!.. 

هو: طب ياللا اقفلي علشان مش قادر أقفل السكة في وشكء 
خايف أقفل على مناخيرك. 

هي: لأ. اقفل أنت الأول. 


هي: ل بليز إنت. 

هه ممنوع الضحك هه 


هو: خلاص أهه. 

هي: الله.. أنت لسه ما قفلتش!! 

فو هع هع مج 

هي: نياهاهاهاه 

(*) بعد الجوائ 

هو بالقميص طول النهار وعرقان عرق السنين وقاعد في العربية 
مستني الإشارة تفتح. 

وهي واقفة في المطبخ بالبيجامة المقلمة اللي جيبها مقطوع 

وماسكة المعلقة الخشب 

وبتقلب الأكل 

وشايله ابنها العسل وهو بيعيط ومناخيره سايحة وبيشد شعرها. 

هو: تررررررن 


تررررررررررررررك 

هي: (بعد ما حطت المعلقة الخشب في شعرها) 

أيؤة فين 

هو: كل ده علشان تردي كنتي فين؟ 

هي: هاكون فين يعني في المطبخ 

هو: أنا في الطريقء اغرفي الأكل علشان يبرد شوية لاحسن ما 
بعرفش آكله وهو سخن. 

لأني ميت من الجوع وعايز أنام قبل الماتش. 

وحطيلي البيجامة على الكرسي اللي قدام باب الشقة. 

والشبشب على باب الحمام ونوري النور. 

هي: حاضرء بس أصل... 

هو: بس أصل إيه!! 

هي: لسه الرز بيتشرب على النار وصينية البطاطس فاضل لها تكة 
وتتسبك...والسلطة أهه خلااااص 

يعني يا دوب ساعة إلا ربع كده. 

هو: أمال أنت كنتي بتعملي إيه طول النهار؟ 

هي: ابنك مغلبني ومطلع عيني..آه ماتنساش تجيب البامبرز 
لاحسن هو لابس آخر واحدة 

وريحته طلعت وأنا مش راضية أغير له وخايفة يجيله تسلخات. 

هو: مش كنت تقولي من بدري 

هي: أ.. ألو..قفل السكة في وشي... يا غلبي ياني. 

هو: لا ماقفلتش... أنا باحبكوا قوي. 

هي: يااااه..أخيرًا.. فاكر أيام خطو...ب...أأأ...ألو....أنت قفلت السكة 


صع النوم... الجواز مسئولية 


© © © 


31 


هه ممنوع الضحك هه 


رمضان كريم يا ستات 


- الستات والبنات 
اللي رايحين يصلوا التراويح في رمضان القادم 
قاف الله 


بلاش علبة الكيك وصنية الكنافة 

وترمس الشاي مش لازم تاكلوا بين الصلوات كلوا لما تروحوا. 

(عارفين إنك شاطرة) 

بنتك الصغيرة فرحانة بصوتها 

زي أصالة وماجدة الرومي 

وبتغني في المسجد وتنط على راس البنات وأنت بتصلي 

وابنك اللي بيسنن سخن وبيصرخ., الظاهر سنانه بتاكله والناس مش 
بيسمعوا الإمام. 

(اتفقي مع جارتكء أنت تصلي في المسجد يوم وهي يوم واقعدوا 
بالولاد وارحموهم) 

مافيش حاجة إسمها محجوز, ما تحطيش الشنطة جنبك وتبرقي 
للبنات وتقولي محجوز 

وتستني جارتك على بال ما تخلص المواعين وتيجي 

(المسجد مش أوتوبيس) 

بالنسبة للغلبانة اللي جنبك 

مش لازم صباعك الصغير يلزق في صباعها لو بعيده وبطلي 

رجليك شكلها كده غلط وشكلها وحش وهم بعاد قوي عن بعض. 

زمشل هاتسحمان وفاتتعي في الاخر) 

ما تطلعيش تجري بعد الصلاة بالخمار علشان تلحقي المسلسل 
من أول المقدمة وتتفرجي على الرقاصة. 

(فايدته إيه مرواح المسجد) 

بلاش تلبسي العباية اللي بتلمع وتبرق بالترتر والخرز لأنها بتنور في 

القلعة والنايق فض : 


بلاش تنزلي تصلي بالإسدال بتاع البيت قماشته خفيفة وبيبين 
الجسم.. إلبسي أحسن عباية عندك. 

(إنت مش طالعة تنشري في البلكونة يا شلبية) 

بطلي تبحلقي في البنات 

وتدوري لابنك على عروسة وتنادي عليهم بصوت عالي. 

(بصي من تحت ل تحت) 

وأوصيك بالبنات الهادية الرقيقة اللي على طبيعتها ومش حاطين 
مكياج وبيقعدوا ورا) 

جاركم أبو أيمن عرف كل حاجة لأنه سمعك في المسجد 

من ورا الستارة 

وإنت بتحكي لصاحبتك على مقادير الكنافة بالقشطة والمكسرات 


(ها يقول لمراته وحاتعرف سر المهنة وطي صوتك) 

بلاش يا بنات الكعب العالي 

أنه لقف ونه اواك وجلا 

(تريك تراك تريك تراك قدام المسجد والمصلين واقفين ها يبصوا 
غصب عنهم ويتفرجوا) 

روج وكحل وأحمر خدود وإنت رايحة تصلي.. 

ليه! 

(يارب الإمام يخشع في الدعاء وتعيطي والكحل يسيح) 

البارفان بلاش منه في المسجد 

وعلى فكرة ما فيش واحد ها يشمه يقوم يحبك فجأة 

ويجري وراك وإنت طالعة من المسجد علشان يخطبك من بابا 

(اللي بيبجي في الإعلانات كله كدب) 

لو الفطار كان فيه فتة وخل توم خليك مكانك ما تتحركيش من 
البيت وهاتولها هدية 


: ١ 

الرجالة اللي يعلوا صوتهم فيها 
إنت صوتك حلو وناعم ومسمسم 
وده مسجد 
وبلاش أوبرا عايدة 
قوليها بصوت واطي 
علشان ربنا يكرمك 
في السجود إدعي في سرك 
المسجد كله عرف إن ركبك بتوجعك وجوز أختك ضربها بالقلم وإنك 
بتدعي عليه بطلوا تتعاركوا على النور وشوية تطفوه علشان الخشوع 
وشوية تنوروه وتدوروا على العيال وما تنسوش تنضفوا المسجد وبلاش 
ترموا مناديل ورق في الأرض علشان ده بيت ربنا. 
وحشنى رمضان. 
اللهم بلغنا رمضان 

رمضان كريم للرجالة 


بمناسبة رمضان 

الإخوة والشباب اللي رايحين يصلوا في المسجد 

ما شاء الله ربنا يزيد ويبارك 

ممنوع منعا باتا تروح المسجد بالشراب اللي كنت لابسه طول النهار 

واتعمى تراب وبعدين مسحت عليه والمية والتراب والهوا عملوا 
عريدة الت كوو دا 

في ناس بتصلي في الصف اللي وراك وممكن تحصل إغماءات 

في إختراع اسمه ”عطر“ وأحيانا يدعى «بارفان» وبينادوه في بعض 


العائلات «كالونيا» يا ريت تستخدمه علشان تسعد الناس وتدارى الأحزان. 

الصنادل والشباشب اللي بتركن على باب المسجد بطريقة عشوائية 
وتكعبل اللي رايح واللي جاي 

وفي الآخر تتعاركوا على الشباشب اللي شبه بعض وأنتم مروحين.. 
رصوها بنظام.. كل شبشب جنب أخوه علشان الزحمة 

ولو ما فيش مكان ممكن الصندل يركن صف تاني 

وممكن حد من الشباب يتطوع وينظم المرور 

اللبس اللي حضرتك قاعد بيه طوال النهار (التريننج المخطط) 
ونمت بيه وصحيت بيه. وأكلت ابنك حمادة بيه والشوربة وقعت 
عليه وبقعته, ما ينفعش تروح بيه المسجد لأن ريحته طبيخ وعرق» 
إلبس أحسن لبس عندك وانت رايح المسجد. 

لو مدام «شلبية»أبدعت في الفطار النهاردة. وفي قنابل ومتفجرات 
في المحشي يبقى أنت «إرهابي», والكوارع كانت ممتازة والخل والتوم 
والفتنة كانوا حكاية بلاش تنزل 

أو أجلهم بعد التراويح رفقا ورحمة بالمصلين 

انزل بدري مش لازم تتأخر على بال ما برنامج المسابقات يخلص أو 
شيكابالا يجيب جون والإمام يكون بدأ الركعة الأولى ودخل في السورة 
اللي بعدهاء وتجري في الشارع علشان تلحقه قبل ما يركع. رمضان مش 
بييجي كل يوم. 

وكده كده مصر مش ها تلعب في كاس العالم ريحوا نفسكم. 

الشباب الصاعدء بلاش البنطلون الهابطء والسلسلة والأنسيال: وبلاش 
تلبس ال تي شيرت اللي عليه صورة مادونا وأنت رايح تصلي التراويح 

أكيد لازم تركن العربية وتلحق الصلاة بس بلاش في وسط الشارع 

الناس ها تدعي عليكء وممكن حماتك تتعب والإسعاف تيجي 
ويكونوا عاوزين يعدوا من الشارع ده تحديدا لإنقاذ حياتها بعد ما 
ضربت صنية الكنافة لوحدها والسكر علىء اركنها بعيد أو روح مشي 
وما تضايقش الناس وتسد الطريق» وساهم في إنقاذ حماتك. 

بعد ما تصلي وحضرتك واقف منتظر المدام مش لازم تبين لها 


إنك قلقان عليها قوي وبتدور عليها في وشوش كل الستات. وقال إيه 

باعرفك من العباية اللي أنت لابساها يا شلبيةء ومن شوقك ليها بتبص 
علشان بس تعرف هي مينء هي واضحة جدا بالعباية المشجرة أم كسر 
والشبشب البرتقاني 

بلاش تبحلق وتبص قوي وتدور عليها هي ها تلاقيك ها تلاقيك.. 
وبتراقبك على فكرة 

علشان الأخوات بتتحرج ولازم تغض بصرك. 

إبنك اللي واخده معاك تعلمه الصلاة وهو لسه لا يعقلء دخله 
الحمام قبل الصلاة علشان ما يجيش في وسطها ويقول لك (عاوز أروح 
الحماااااام) والناس تضحك وتروح طالع من صلاتك وتجري بيه وطبطب 
عليه وفهمه. لو عمل دوشةء. وحد بص لك شذرا وقال لك سكته بلاش 
تديله بالبونية وتنزل فيه ضربء وخليه يبطل يزغزغ الناس في رجليها 
وهم ساجدين وممكن لو حد قال لك حاجة تبتسم وخلاص. 

الراحة اللي بين الركعات الإمام بيقول نصيحة قصيرة لو شفت 
أستاذ كمال اللي ساكن في الشارع اللي وراكم مافيش داعي تنط من 

فوق رقبة اللي قاعدين وتاخده بالحضن وتسأله عن سوسن هي خلاص 
إتجوزت وها تولد وألف مبروكء واقعد إسمع الإمام. 

اعمل الموبايل صامتء أو طفيه خالص واكتمه. وما تطلعوش تلعب 
5 بين الركعات ولا تبعت رسايل لحد. وبلاش رنة غير لائقة في 
السسكدن 

ويا خوفي.. يا خوفي... لتكون الرنة عشرة بلدي 

وكل سنة وأنتم طيبين. 

عبقريق الستات 


إحنا كستات عباقرة الحقيقة واخترعنا أكتر من لفة للطرحة.. 

الحجاب الفرعوني 

وده عبارة عن شوية طرح فوق بعض على شكل هرم وبتظهر البنت 
لو قصيرة من أسفل الطرحة بشكل ملحوظ والطرحة دي ما بتتحركش 
حتى لو في رعد وبرق وبتدفي في الشتا. 

مجاب شم النسيم 

وده حجاب مبهج ويوحي بالسعادة والفرحة شبة فساتين صفاء أبو 
السعود الجميلة كده بس للأسف في أحيانًا جرس بيرن في ديل الطرحة 


(آه واللّه هرس وبيرت) 

علشان لو أنت بتحود من على الناصية بالعجلة هي تهز راسها وترن 
الجرس تقوم إنت تسمعها ما تخبطهاش. 

مجاب سوير مات 

وده بيركبوله من فوق وشاح زي بتاع سوبر مان وبيثبتوه بدبوسين 
على الراس من على الجنبين 

وها تلاقيه بيطير وراها 

(لو مراتك وزهقان منها اشتريهولها وزقها من البلكونة وقول إنها 
كانت بتقلد سوبر مان) 

عجاب البنت المقموصة 

وهي بصراحة مش مقموصة ولا زعلانة من حد ولا متكبرة ما 
تظلموهاش 

هي بس خايفة تهز راسها فوق وتحت وتقول أهلا وسهلا إزي حضرتك 
وما تقدرش تبص يمين لما تنادي عليها وتقول أيوه لأن رقبتها ها تبان 

والطرحة يا دوب خنقاها ومدخلاها في رقبة الفستان بالعافية. 

الحجاب الفسفورري 

وده مفيد جدًا لو النور اتقطع وإنتوا في الشارع حاتعرف مراتك على 
طول وممكن تنشن على دماغها وتحدفها بأي طوبة وآهي فرصة وما حدش 
شايفك.. وأول ما النور ييجي بلاش تفرح وتقول هييبيه لأنها هاتعرف. 

مهاب صندونٌ الدنيا 

وهنا ها تلاقي مفاجأة تحت الطرحة علبة سمنة روابي 

أو علبة آيس كريم فاضية 

والنوع ده مفيد جِدًا 

لأن ممكن تشيلي فيها أي حاجة 

الموبايل مفاتيح العربية سندوتشات وممكن كتاكيت 

(كتاكيتو بني) 

عبقرية دي واللا مش عبقرية يا متعلمين يا بتوع المدارس؟ 

أيوه... هي شايفاك 

شايفاك وأنت بتكور الشراب وترميه تحت الكنبة. 

شايفاك وأنت بتعمل نفسك مش واخد بالك من قشر اللب اللي 
وقع في الأرض. 

شايفاك وآنت بتقول لها بحبك والأكل ها يقع من بقك 

(مش لازم تقول لها وإنتوا بتاكلوا) 

شايفاك لما رجعت من الشغل وأنت بترمي القميص وتحدف الجزمة 

(ها تخبط في وشها على فكرة كانت واقفة وراك) 


شايفاك وأنت بتاكل الزبادي اللي بالفراولة 

(هي قالت لك تأكله لبنتك مش إنت اللي تاكله) 

شايفاك وأنت صاحي من النوم وشعر راسك مسافر وخدودك وارمة 

شايفاك وأنت بتتفرج على نشرة الأخبار 

(وإنت مركز مع المذيعة: استني لما المذيع ييجي واتفرج) 

شايفاك وانت بتاكل بطيخ 

(اعمل نفسك مش شايفها ولا يهمك دي مفترية وبتعمل أكتر من كده) 

شايفاك وأنت بتجري على الموبايل قبل ما هي تمسكه علشان 
تفتح رسايل صحابك 

(بتعايبوا على الستات ليه في النكت) 

شايفاك وأنت بتتفرج على صور خطوبة نيفين بنت خالتك 

(كانت فاكة الحجاب ارمي الصور بسرعة) 

شايفاك وأنت بتبص لعيون زميلتك وأنت بتكلمها لما زرتوهم في البيت 


(حاول دايمًا تبص للنجفة لما تكلم ست قدام مراتك) 

شايفاك وأنت بتتفرج على ماتش الأهلي والزمالك وبتبرق للعيال 
وهي بتعدي من قدام التليفزيون وإنت بتتفرج 

(أبو تريكة جاب جون) 

شايفاك وأنت بتعد الفلوس من وراها 

(هات لها هدية) 

شايفاك وأنت بتدعي عليها..أااا.. قصدي بتدعي لها بعد صلاتك 

شايفاك وأنت بتداري فرحتك..أااا.. قصدي دمعتك وهي عيانة 

شايفاك وأنت بتشاور لمامتك علشان ما تاكلش من البيتزا اللي هي عاملاها 

شايفاك وأنت داخل بجزمتك في الشتا بعد ما مسحت الأرض 

شايفاك وأنت بتهرب منها وهي بتغسل المواعين 

(مش عاوز تساعدها ليه) 

شايفاك وأنت عامل نفسك نايم علشان ما تشيلش ابنكم اللي طول 
الليل يعيط 

شايفاك وأنت بتتاوب وعرفت إنك شايل اللوز 
(مش لازم توريها ضرس العقل المسوس على فكرة) 
شايفاك وإنت بتضحك 


خد بالك بتراقبك هي والعيال 


© © © 


48 


هه ممنوع الضحك هه 


10 
شايفك 


هو شايفك وأنت بتبرقي لابنك علشان كب العصير على السرير. 

وشايفك وأنت بتكزي على سنانك لما ابنك كتب في الواجب حرف 
السين معووج ونازل من على السطر 

(يا شريرة). 

وشايفك وأنت بتخطفي الأكل من العيال 

(قلنا هاتي لك كيس شيبسي معاهم وكل واحد ياخد نصيبه) 

وشايفك وأنت بتكلمي مامتك في التليفون وعوجتي بقك وإنت 
بتحكي لها على زيزي بنت عمك 


(ياتحفة) 


49 


هه ممنوع الضحك هه 


وشايفك وأنت بتاكلي سندوتش الطعمية 
(آغر واعد في اللربعة) 
وشايفك وأنت بتتاوبي وفاتحة بقك زي سيد قشطة 
(يا ستيريارب) 
وشايفك وإنت بتدوري على القملة..ق.. قصدي على التوكة اللي 
في شعرك 
وشايفك وأنت رابطه راسك وأنت بتنضفي الشقة 
(وبيحاوك ينسى) 
وشايفك وأنت بتنطقي الإنجليزي غلط وأنت بتكلمي رانيا 
وشايفك وأنت ماسكة الشبشب وبتذاكري للعيال 
وشايفك وأنت بتبحلقي في الأرض وتدوري على دبوس الطرحة 
اللي وقع منك 
(قلنا دي بالك واشبكيه ني مامه تتشاف) 


وشايفك وإنت بتشدي بنتك من شعرها علشان خدت الريموت 


2:0 
لبح يي 

وقلبت القناة وجابت المسلسل اللي انت مش عاوزاه يشوفه علشان 
البطلة حلوة 
وشايفك وانت صاحيه من النوم 
(قمر أربعتاااشر) 
وأول ما النور بيتقطع بيفرح وبيقول هيييه يا رب يفضل مقطوع.. 
وأول ما ييجي هو اللي بيصرخ 
وشايفك وإنت ماسكه الكتاب وقاعدة دلوقتي زي الأروبة 
(اتعدلي وابتسمي وحطي رجل على رجل) 
على فكرة بيراقبك 
آه والله 


وربنا ما يحرمكوش من بعض. 

11 
جبرالخواطر 


في حاجه اسمها كده.. جبرالخواطر 

يعني لما تلاقي جوزك جايب لك هدية بسيطة على قد فلوسه 
تفرحيه وتبيني إنها عاجباكي.. 

(اصبري ولما يكون معاه...ها يجيب لك كتير) 

يعني تعمل لها مفاجأة وتتجوز عليها 

(...أا.. قصدي تجيب لها هدية ) 

يعني لما تلاقي مراتك عامله كيكة وحرقتها تعمل نفسك مش واخد بالك 

وتاكلها وإنت مبتسم وتقول تسلم إيدك يا حياتي 

(ابلع بشاي بلبن بيساعد) 

يعني لما تلاقيها ضاربة شعرها في الخلاط وحاطه كاري علشان 


5:2 
بح يي 

يصفر واشترت توكة وفستان جديد تفرحها وتقول لها إيه ده هو القمر 
جه عندنا يا ولاد 

(حاول ما تضحكش.. ممكن تبص للنجفة وأنت بتقول كده) 

يعني لما تطخن بعد الولادة ما تقولهاش في وشها وتجرح شعورها 
انت لازم تخسي يا كلبوزة 

(اتصال من مجهول إنك بتدور على عروسة حايخسسها النص) 

يعني لما يزعلك ويعمل نفسه عيان تسامحيه وتعملي نفسك 
قلقانة وتعديها وتفتكري له الخير وتجري تعملي له كمادات 

(بلاش الحقن) 

يعني لو حابة تتكلم اسمع لها. 

(اسألها وزنها كام وهي هاتتكتم وتبطل وتقوم تعمل لك شاي) 

يعني لو هايغير القناة علشان الماتش تقعدي ساكتة وتشاركيه اهتماماته. 

(ممكن تدعي على الفريق اللي بيشجعه في سرك وخدي راحتك) 

يعني لو طلب أكلة تطبخيها فورا..علشان هو حبيبك. 

(زودي السمنة خليه يطخن علشان البنات ما تعاكسوش) 

يعني تفكريه بأول مرة شفتيه لما جه يطلب إيدك. 

(انسي القميص الأخضر والبنطلون البني هو مش ها يعمل كده تاني) 

يعني تفكرها بيوم ما خرجتوا أول مرة بعد كتب الكتاب 

(معلش انسى اللي حصل في المطعم كانت جعانة ما تحكيش 
الجزء ده) 

يعني لما تنادي عليها تدلعها باسم جميل 

(لو فتحية قولها لها يا فيفي..عنايات يا توتو..انشراح يا شوشو.. 
أشجان يا جيجي.. وكده) 

يعني تقولي للولاد بصوت يسمعه لما يرجع من الشغل ويفتح 
الباب بابا حبيبنا القمر جه 

(هو كويس ما تقلقيش حا يضحك بعد شوية هو بس خد باله من شعرك) 

جبر الخواطر سهل... بس إحنا بننسى. 

12 
تعرفي إزاي إن جوزك بيحبك 


©" (دايمًا بيتسابق معاك عاوز يفرمك) 

ولما تلاقيه وانتوا راجعين من كارفور وشايلين الأكياس بيضربك 
مقص برجله ويطلع يجري على السلم.. 

؟" (بيحبك وعاوزك تدخلي الجنة) 

مش إنتِ تصحي على صوته وهو بيلطش لك بالأقلام ويقول لك.. 
قوفن صلى: قياغ الليل» 

؟ لما تطلبي عامة مش بينساها 

(معلش هو البيروسول طلع معاه صدفة وهو بيدور على مزيل 
العرق) 


2 
بحب يي 

لما يقول لك تستنيه كل يوم ورا الباب علشان يبقى وشك أوّل 
حاجة يشوفها لما يدخل. 

(ويرزعك في صباع رجلك الصغير غصب عنه.. غصب عنه ما انت 
كمان فرمتي رجله غصب عنك) 

لما يصحى قبلك ويمشي على طراطيف صوابعه علشان ما 


*" (مش بيررب إطلاًا) 


لما ينام بعدك ويطمن عليك ويغطيك بنفسه 
8 (أعودانانكي أسيدكة بانت) 
لما تلاقية فجأة وانتوا بتآاكلوا خطف من إيدك ورك الفرخة ونزل 
فيه أكل 
؟ (هو بس هب يأكك مت العتة اللي إنت أكلتي منبا 
بشفايفك...ومانسية وكّده) 
لما تلاقيه هبش من إيدك كباية العصير 


2:6 
سبي سيم 

(عاون برضه يشرب من العتة اللي إنت شربتي منبا 
أصله بيعبك) 

بيجيب لك طلبات البيت 

(ماعدا برطمات النوتيلا اللي طلبتيه) 

لما تخرجوا بيشيل الولد على قلبه 

*" (صيلي إنت الذأكياس ياعلوة...الولاد بتببدك الطرع 
والبدوم وعافظي على شياكتك) 

بيأكلك بإيده 

وبيزنق دماغك في ركن المطبخ ويحط اللقمة في بؤك 

؟" (إوعي تفتكري إن ده علشات تبيللي رغي لا سمع الله) 

بيشكر فيك قدام أهله 

علشان بيحبك والله مش علشان ما يشمتوش فيه) 


بيجيب لك هدايا 

(ني السشوا اللي بيكررب..ناكراه) 

بيفليكي..أأأ... قصدي بيسرح لك شعرك ويعمل لك ضفاير 

:" (رومانسي) 

بيفسحك ويوديكي البحر 

(مش ذنبه... انت اللي اتكعبلتي ني العباية وكنتي ها تفرقي) 
" (العلزونة يا أما الحلزونة) 

أهو ده الحب 

وربنا يحببه فيك كمان وكمان...اللهم لا حسد. 

13 


اكات ما وقد 


كل واحد فينا عنده ذكريات حلوة.. وحاجات جميلة ما تتنسيش.. 
صاحبك الطيب اللي كان قاعد جنبك في ابتدائي. 

كراسة الرسم والألوان الشمع. 

جزمة المدرسة الجديدة اللي بتوجع وتعمل بقبيقة في رجلك. 
يوم تجليد الكتب والكراسات. 

ريحة الأقلام الرصاص الجديدة. 

البراية والأستيكة أم ريحة حلوة. 

كيس الساندويتشات وجرس الفسحة. 

كباية المية اللي بتتفتح وتتقفل ولها غطا. 

حصة الألعاب والفرحة بالصفارة. 


و5 
لل عه بريه 

رحلة الأهرامات وصورتك عند أبو الهول مع صحابك. 

شف الخرايط وتلزيقها في الكراسات. 

ريحة كحك العيد وقعدتك جنب مامتك وهي بتعمل البسكوت 
ولما تديك عجينة وتبوظها وتخبزهالك وتآكلها وأنت فرحان. 

فانوس رمضان اللي فرحت بيه وطفيت النور علشان تتفرج عليه 
مع إخواتك. 

شكل فلوس العيدية وأنت بتعدها. 

مراجيح العيد وألوانها. 

آخر لحظات قبل الفطار في رمضان وأنت بتحلم بالمية والعصير. 

فوازير رمضان وأنت صغير وأنت بتفكر في حلها وتكتبها. 

لمة العيلة والسهر وصوت ضحكتهم ورنتها وحكاوي زمان وذكرياتهم 
وأنت بتنعس وتنام على رجل مامتك. 

اللعب مع ولاد عمك والعراك معاهم وضربهم والغيرة الشقية. 


خروف العيد وصوته وهو بيماماأ 

السفر في العربية أو القطر وأنت فاكر إن القمر ماشي معاك وبتعد 
الشجر على الطريق والهوا بيخبط في وشك. 

المصيف والبحر والشمسية والطيارات الورق والفريسكا والجردل 
والجاروف وبيوت الرمل. 

الذرة المشوي وأنت واقف مستني تشتري وماسك الفلوس في 
إيدك وصوت فرقعته في النار والبياع بيهوي على النار بكرتونة. 

حضن تيتة وضحكة جدو. 

مفاجأة خالتو وهديتها. 

طعم الآبس كريم ولوليتا بالفراولة. 

كارت عيد الأم اللي كتبته لمامتك وباستك بوسة كبيرة وحضنتك 
وفرحت بيه. 

صوت مفتاح الشقة لما باباك يرجع وتجري أنت واخواتك على 
كيس الفاكهة اللي معاه علشان تشوفوا فيه إيه. 


النور لما يقطع واللعب بالأيادي قدام نور الشمعة والضحك على 

شكل الخيال على الحيط 
الفرحة وصرخة هييه لما النور ييجي تاني. 


وحة حشتني نفسي وانا صغيرة. 

14 
حصاد الغربة 


حقيبة السفر. وصوت الطائرة ودموع أمكء ودموعكء إنها بداية الرحلة. 
تلك اللحظات عندما تغادر أرض الوطن ويرحل فيك الوطن! فتحمله هنا في 
صدرك وتشعر لأول مرة أنه يوجعك. أجبرك على الرحيل بغلق الأبواب.. تقلص 
فيه كل شيء حتى الرغيف وغاب الأمن والأمان.. الآن ترحلء تاركا خلفك, فصول 
الربيع الحلوة. ونسمات الشتاء الباردة وبعض الذكريات. ستجد نفسك في 
أرض أخرى كنبتة خضراء اقتعلت بجذورها من أحب بقاع الأرض إليهاء فتمزقت 
الأطراف ونقلت لتربة أخرى وسقيت بماء آخر طعمه يختلف عن ماء نيلنا 
الحبيب» ذاك الذي لوثته بقايانا لكننا نحبه. وسنظل نعشق طعم مائه العذب.. 
ستعيش... لكنك ستشعر بوحدة.. العيد سيكون صوته باردًا على الهاتف. رمضان 
لن ترى زينته في الشوارع» ولن تقف مبتسما وأنت تراقب تعليق الفوانيس. 
ستغيب رائحة الفول والسهر للسحور. حضن أمك سيكون على شاشة الحاسوب 
لكنك ستشعر بدفء دموعها لأنك ستبكي.. ربما ستفاجاً بخطبة أختكء أو 

بزفاف صديقكء وسيرسلون لك صورة وتعليق. ستضحك أحيانا... لكنك ستدخر 
الفرحة حتى تعود وكأنك لا تراها ملائمة لغربتك. وإن عدت سيبتعدون قليلا 
لأنهم يظنون أن كل أيامك كانت ضحك وفرح ومرح ونقود. وربما يبخلون عليك 
بالابتسامة. سيراقبون هاتفك الجديد وساعة يدك وحروف الماركات الشهيرة 
المخطوطة على سترتك.. ستشتري كثيرا وكأنك تبحث عن شيء يفرحك.. وتدخر 
مالا ستتعب فيه بشدة وستدفع ثمنه من عمرك وسيفوتك الكثير.. وسيتوقعون 
أضعاف أضعافه فأنت (سافرت بلاد بره ومعاك فلوس). سيشككون في وطنيتك.. 
ولو ناقشتهم سيسكتونك لأنك بعيد ولا تشعر بمعاناتهم. رأيك الذي كان هاما 
ويؤخذ به سيكون أحيانا رأي فقط يسمع ورغم صحته لن ينفذ لأنهم سمعوه 
بعد فوات الأوان. أقرب الأصدقاء سينشغلون عنكء ستبدأ برسائل ومكالمات 
عميقة وحارة» وستعتاد ويعتادون على غربتك وستبقى علاقات الحب العميقة 
أغلبها ذكريات حلوة. سترتبط بوطنك الجديد, لكنه سيعاملك معاملة الطفل 
اللقيط فآنت لا تشبه أبناءه لكنه سيرحب بك ما دمت تنتج وتعمل.. واحذر 
فربما يلفظك في لحظة على قارعة الطريق؛ فأنت غريب. ربما ستمل أحيانا من 
إجازاتك لأن الجميع سيدخر كل المشكلات طوال العام ليقصها عليك بتفاصيلها 

وسينسون أنك جئت لترتاح. مطلوب منك مجاملة الجميع خلال زيارتك القصيرة 
حتى لو مر علي المناسبة شهور طويلة ولن يشعر أحد بمرضك وأنت وحدك في 
غربتك. غربة مرة.. لا تحليها إلا تلك الوجوه الباسمة التي ستلتقيها في المساجد 
فتعرف فلانا وقد أوجعه وطنه أيضا في صدرة فتبدأ صداقات جديدة وحب 
في الله من نوع آخر لم يركض من قبل على أرض المدارس ولا ساحات رياض 
الطفولة. عندما تمرض هم سيزورونك؛ ستطبخون معا وتخرجون معا وتضحكون 
معا وكل منكم يحمل قصة من ماضيه ربما يسامركم بها في ليلة. 

ستلدين في غربتك وربما تلتفتين فلا تجدين أمك لكنك ستأكلين من يد 
صديقتك السورية والأخرى المصرية وتلك الفلسطينية فكلكن غريبات. ستكونون 
أسرة كبيرة. وستجتمعون في رمضان والعيد سيكون بطعم مختلف. ستربتون على 
أكتاف بعضكم وتطيب بعض الجروح. ستتحرر الآن من قيدك... ستضحك من قلبك 
وستفرح هنا حيث أنت.. ستحب حياتك وتعود كل عام وأنت أقوى ولن تؤلمك 
ردود أفعالهم لأنك ستفهم... فالوطن في الحقيقة ليس في الأرض ولا في الحدود 
ولا في العلم, فكلها رموز.... الوطن فيك أنت.. (أنت الوطن).. اللهم رد كل مغترب 
لوطنه. واجعله وطنا آمنا مطمئناء واحفظ أحبابنا في كل بقاع الأرض. 

15 
الليلة الأخيرة 


أوقف سيارته أمام باب البناية التي يقطنها مع أسرته الصغيرة.هرول 
على الدرج مشتاقا لابنتيه الحبيبتين» 

أخرج المفتاح من جيب سترته وأداره في الباب بهدوء وسار على 
أطراف أصابعه. 

كان يهم بدخول غرفته عندما تناهت إليه همهمة منخفضة قادمة 
من خرفة البفاف 

كتم أنفاسه ووقف ينصت لزوجته التي كانت تتحدث إلى شقيقتها 
على هاتفها النقّال 


بعد أن نامت ابنتاها.. حيث هتفت غاضية: 

- ها أربيه» والله لأربيه 

شعر برجفة تجتاح جسده وازدرد ريقه بصعوبة فأردفت وهي تتوغد: 

- مش ها أخليه يآخد نفس حتى في البيت 

ضاقت أنفاسه وشعر بألم شديد في صدره فأكملت: 

- أكل إيه اللي ها اعملهوله...وأتعب نفسي ليه!!.. يارب يموت مسموم. 

وضع يده على معدته وشعر بتقلّص شديد فأردفت بصوت حاد: 

- لا مش أول مرة دي اتكررت كتير قدام عيني 

وضع يده بهدوء في جيب بنطاله وأخرج الهاتف وقام بإلغاء 
المحادثة التي كانت بينه وبين“ريري“ تلك الفتاة الخليعة التي تثرثر 
معه على صفحة الفيسبوك بكل ما فيها من عبارات غزل وحب وغرام 

وسمع زوجته تقول: 

- إيه.. أصبر.. أصبر ليه والدنيا تخرب وبيتي يتبهدل..لالالال..أنا 
صبرت خلاص وقلت هايسيبنا لوحده وسهلت له كل الطرق 

حدّق في الظلام وصارت دقّات قلبه كطبول الحرب وعاد لهاتفه وقام 
بإلغاء الصداقة التي بينه وبين تلك الفتاة» بينما عادت زوجته تهتف: 

- ها أضلمها له ومش ها أخلي أي حاجة في البيت... ها أموته من الجوع 

ابتلع ريقه بصعوبة وهي تكمل: 

- لأ.. وليه أستنى... ما أنا أقدر عليه لوحدي ولا يهمني 

بدأ يرتجف وقرر أن يسير ببطء نحو باب البيت ليهرب منها بينما 
كانت تقول برتابة: 

- خلاصء ها أسيبك بقى لأحسن الوقت مر ولازم أقوم 

سار خطوتين فقالت: 

- طبعا مش ها أحسس البناتء أنا نيمتهم بدري النهاردة لأني 
خلاص نويت له على نية سودة 

أسرع مهرولا برعب نحو الباب وقد ارتفع صوتها قائلة: 


- الليلة... لازم تكون آخر ليلة في حياته 

كاد أن يدير مقبض الباب لولا أنها إقتربت وهي تضع الهاتف على 
أذنها فرأته وقالت بعد أنهت سريعا المكالمة مع شقيقتها وابنتسمت: 

- حبيبي» إتأخرت ليه؟ 

في فار دخل المطبخ تاني...عاوزاك تساعدني علشان نقتله سوا يا حبيبي 

قال بحماس وصوته يرتعش: 

- والله لأدبحه وأكسر دماغه...هو فين؟ 

قالت بمرح: 

- اقفل الموبايل الأول وركز معايا وما تقعدش تقلّبٍ فيه زي كل يوم 

قال بثقة: 


- لا ما أنا خلاص... حرمت يا حياتي. 


© © © 


69 


هه ممنوع الضحك هه 


16 


ذات صباح في بيت هاديء دار الحوار التالي: 

- حبيبتي صباح الخير 

- استغفر الله العظيم أنت ما تعرفش إن صباح الخير بدعة.. الشيخ 
عبد الهادي اتكلم عنها في كتاب 

الكلام الأخير في حكم صباح الخير 

- طب خلاص السلام عليكم. 

- قولها كاملة علشان الثواب وعليكم السلام ورحمة الله وبركاته زي 
نصيحة الشيخ عبد السلام في كتاب 


آراء الإمام في كيفية إلقاء السلام. 

- ودول بتسمعيهم في الراديو يا فتحية. 

- قول لي يا فيفي 

- هي فيفي دي مش بدعة؟ 

- طب ما تقولهاش قدام إخواتك 

دول الشيوخ اللي بييجوا في التليفزيون. 

- صحيح. كويتي لي القميص والبنطلون. 

- معلش نسيت أصلي كنت بصلي قيام ليل وسهرت لحد الفجر. 

- ما شاء الله طيب النهارده الخميس مش هنروح لأمي ده أنت ما 
- لأروح أنت وخد الولاد أنا رايحة درس الشيخ همام 

في كيفية صلة الأرحام 

- خلاص لما ترجعي اعملي لنا بسبوسة بالأناناس والكريم شانتيه 


لاحسن أكلتها عند واحد صاحبي ونفسي فيها. 

- استغفر الله أنت ما تعرفش إن الكريم شانتيه فيه شبهة في 
مكوناته إنها تحتوي على ودان الخنزير. 

- أعوذ بالله.. بلاش.. طب وبالنسبه للبسبوسة. 

- من اسمها أهه (باس.. بوسة) أنت ترضى إني أعملها. 

- لأ طبعا.. أقنعتيني الصراحة.. طيب هنفطر واللا بدعة. 

- هنفطر طبعا تحب تفطر إيه. 

- والله أنا جعان جوع السنين اعملي أي حاجة مش بدعة ولا حرام 
وأنا هآ كلها. 

- طب ها أصلي الضحى الأول وارجع لك. 

- ما تتأخريش. 

تيكيلام تيررين تيكيلام 

(صوت المعلقة وهو بيقلب الشاي وهي داخلة بطرحة الصلاة). 

- إيه يا حبيبي أنت عملت شاي. 

- وفطرت كمان يا ست فيفي. 

- أنايا دوب قريت الورد بتاعي. وكنت جاية خلاص أعمل لك الفطار. 
- ولا يهمك.. بأقول لك إيه. 

نعم يا حبيبي: 

- هو الشيخ همام قال إيه عن تعدد الزوجات؟ 


- هتروح لمامتك الساعة كام با حنفي. 

7 ْ 
حوار دسم جدا 
( أفكار ملظلظة ) 


دفّت الساعة معلنة بحذر أنها الثالثة عصرًاء 

حلّق أفراد أسرة الأستاذ (حنفي) مدير عام مصنع الأناقة للغزل 
والنسيج حول مائدة عامرة بما للَّ وطاب. 

اقتربت زوجته المصون وهي تسير بخطواتها البطيئة وبين يديها 
طبق كبير تكدس عليه ما لذَّ وطاب من المحمر والمشمر. 

مالت الأم وشغلت حيرًا كبيرًا من الفراغ» فمال أبناؤها يميئًا ويسارًا 
ليفسحوا لها الطريق لكي تضعه في وسط المائدة وجلست مخدثة رجّة 
هائلة فاهتز المرق واندلق بحياء من السلاطين المتأرجحة بدلال. 

ودار حوار دسم حَذَا: 

- بسم الله الرحمن الرحيم.. بسم الله يا أبو محمد. 

- الله! ريحة برام الرز هايلة يا ماما 

- بالهنا والشفايا حبيبتي.. ما تتقليش علشان العريس اللي جاي بالليل 

أجابت (نوسة) وهي غاضبة بعد أن أمطرت المائدة بحبات الأرز وهي 
تمضغ قطعة اللحم التي ألقت القبض عليها مدسوسة في البرام المعمر: 

- ليه هو أنا داخلة امتحان.. اللي مش عاجبه ما يبصش. 

ورفعت حاجبها الأيسر ثم أردفت قائلة: 

- أنا كده زي القمر. 

أشار الأستاذ حنفي إلى ابنته بربع الرغيف المتبقي في يده 

بعد أن قضى على بقيته وهو ينقنق غارقًا في طبق الباذنجان 
المخلل الذي تمددت أصابعه في خنوع وهي مستسلمة لنظرات حنفي 
المفترسة وقال: 

- بيقولوا عنده شقة يا نوسة. بس مش هايقدر يدفع مهر كبير 

يا دوب الشبكةء بس والله شاب محترم ويعرف ربناء وكمان شافك 
يا نوسة أكتر من مرة ومعجب بأخلاقك وحجابك. 

رفعت أم محمد رأسها فجأة ونظرت إلى الجميع نظرة خاطفة وشفطت 

الشوربة من الملعقة شفطة لولبية محدثة صونً بديعًا رنانًا وقالت: 

- كان نفسي يندفع لها مهر زي نوال بنت أختيء أمال إيه.. هو أنا 
بنتي شوية؟ 

ابتسمت نوسة بعد معركة جانبية مع ورك الفرخة المأسوف على 
شبابها وقالت وهي ترفع يدها ممسكة ببقايا الدبوس قائلة: 

- أنا نفسي في فرح كل الناس تتكلم عليهء وعاوزاه في فندق 
كبيرء وعاوزه العريس شعره ناعم وبيفرقه من النص ويوم الخطوبة 
يلبس كرافتة برتقاني لون فستاني اللي هايكون بديل. 

ابتسم شقيقها محمد ابتسامة جانبية وقال بصوت خافت: 

- ديل!!.. هو أنت ناقصة؟ 

قامت نوسة بتوجيه ضربة حرّة مباشرة لصدر محمدء فاهتزت 

المائدة. وتبادلت أصابع الكفتة نظرات الاستغاثة مع ورك 

الفرخة واستمر الحوار.. 

لوّح حمدي بالخيارة التي استشهد نصفها على شفتيه وقال: 

- أنا باقول ما فيش لازمة للأوتيل والفرح والكلام الفارغ 

وكفاية يكمل شقته وأهو تلبسي فستان أختك فيفي.. طالما الولد 
صالح وتقي ويعرف ربنا. 

ابتلعت نوسة ما في فمها ورفعت حاجبيها وقالت: 

- إشمعنى أنا يا بابا؟... وبعدين أنا لازم أخس النص علشان 

ألبس فستان فيفي أصلًا! 

انتهز محمد الفرصة وقال: 

- بس أنت خسي وأنا أركبلك ديل... قصدي للفستان. 

التفتت إليه موجهة ضربة ركنية لخده الأيسر فانهارت حلة المحشي 
متعاطفة مع آلامه. وتبادل حنفي مع زوجته النظراتء وهنا قررت الأم 
أن تتناول أطراف الرغيف.. 

أأ أقصد الحديث لكي تشرح لها عمليًا. 

فقامت بإدارة الديك الرومي ليكون أمامها مباشرة وغرست 

السكين فيه وقالت وهي تعض بأسنانها العلوية على شفتها 

السفلى: 

- لازم نصبر عليه لحد ما يستويء ونوطي النار. 

أضاف الأب وهو يتناول طرف الرغيف الآخر: 

- وبعدين ما نكتّرش فيه الملح لأحسن يتهري ويطفش.. 

وأكملت زوجته: 

وبعد ما يستوي ويبقى في إيدينا ويسيب لنا نفسه 

كده. نمسكه كده بالشوكة» ونقطّع فيه زي ما احنا عاوزين» وممكن 
كمان نحمره أو نشويه 

سألتها نوسة بخوف بعد أن أحسّت بتأنيب الضمير 

- هو مين يا ماما؟ 

أجابتها ببساطة وهي تلوح بالسكين: 

- الديك طبعًا يا نوسة.. 

ارتبكت نوسة وتأملت قطعة الديك الرومي التي رفعتها أمها على 
طرف السكين وألقتها في طبقها المستدير.. ونظرت إليها بحَول شديد.. 
وتذكرت كيف يعود أبوها من عمله وعلامات الإجهاد على وجهه. 

ثم التفتت إلى أخيها محمد وتذكرت كيف ينام على الأريكة وهو 

يشاهد التلفاز لمدة ربع ساعة ليتستيقظ على صوت الملعقة 

وهي تصطدم بكوب الشاي وأمّه تقلّب السكر.. ليتجرعها بسرعة 
وهي ساخنة. ليهرول إلى عمله الآخر الذي لجأ إليه ليحاول إكمال 
ثمن مقدم شقة بسيطة مكونة من غرفتين وصالة ليخطب فتاة أحلامه 
فأزاحت الطبق وقامت وهي تمسح آثار الجريمة من على فمها وقالت: 

- ماما.. أنا خلاص هابتدي ريجيم من بكره 

بابا..أنا موافقة على كل حاجة وكمان هالبس فستان فيفي.. بس 
يارب أعرف أخس. 

محمد يا أخوياء ألبس إيه النهاردة؟ 

رفع محمد رأسه ونظر إليها بحنان وقال: 

- أي حاجة من غير ديل ومش برتقاني ها تبقى حلوة.. 

وعلى فكرة أنت مش طخينة قوي ده أنت زي العسل. 

كريس بودنتي 


- يا بوسي يا بسبوسة 

- أيوه يا ماما 

طنط تهاني الخاطبة جت ومعاها صور شوية عرسان وأنت تتفرجي 
وتنقي وتختاري. 

- إزيك يا تونت 

- أهلًا يا بوسي والله تونت طالعة من بقك زي العسل.. خدي 
شوفي كده على طول إيه رأيك في العريس ده.. مهندس بترول وعنده 
8 سنة واسمه تامر. 


- لأ. ده حواجبه بتسلم على بعض.. مش عاجبني 

- طب مايسلموا براحتهم.. مش اخوات.. 

طب بلاش خدي ده دكتور أسنان وعنده ستة وعشرين سنة واسمه وسيم. 

- لأده رموشه قصيرة وعنده ودن أكبر نص مللي من التانية.. مش عاجبني 

- طيب شوفي شوفي.. ده بقى مش هاتتكلمي ولا تنطقي.. رامي.. 

مدرس ألعاب.. شعره سايح أهه والأوصة على جنب أهه سايحة 
على عنيه 

وممكن أكلمهولك يفرق لك شعره من النص يوم الخطوبة. 

ل شكله بلدي وفلاح 

- فلاح! 

طيب استني شكلك عاوزة عريس كده أستاذ ومهندم.. ما فيش غيره 

- هاتي يا تونت وأنا أنقي لوحدي. 

- خدي يا ضنايا الصور كلها. 

- ده كويس أبو عين خضرة ده صحيح شعره مفلفل شوية بس مش 
مشكلة..اسمه إيه. 

- زين ما اخترتي يا بوسي.. اسمه جعلص أبو المناديل ده دكتور 
بيطري قد الدنيا وغني ومؤدب وعيلتهم كبيرة قوي من الشرقية. 

- لالالا.. مش عاوزه جعلص اسمه مش عاجبني..أنا عاوزة ده. 

- وريني..آ|ااه.. معلش يا حبيبتي ده خطب خلاص. 

- طيب حاطه صورته ليه... طيب ده اسمه إيه؟ 

- بس ده الأستاذ حنفي.. طلباته مختلفة شوية يا بسبوسة بلاش منه. 

- ليه يعني يا توونت؟ ده حتى عادي جِدًا وخدوده كبيرة. 

- عاوز واحدة شعرها أصفر وعنيها خضرة وصارخة الجمال ومتفجرة 
الأنوثة... مممم.. وأنت جمالك هادي ياختي ومش بيصرخ. 

- طيب خلاص هاوافق تامر اللي حواجبه إخوات ييجي وأمري لله 
هااستحمل منظره. 

- طيب هاتي بقى بياناتك بالكامل استني لما أطلع النوتة. 

- اكتبي يا تونت..أنا الحمد لله وما شاء الله عليه ربنا يحرسني معايا 


بساني :وباعضر المامكر 

- يا ساتر يا رب بتحضري!!! ليه يا بنتي..اللهم اجعل كلامنا خفيف عليهم. 

- وباحب القراءة والرسم على الزجاج. 

- حلو وأهو تلوني الكاسات والكبايات. 

- وعندي مدونة على الإنترنت 

باكتب خواطري.. وأكاونت على الفيسبوك. 

- وماله يا حبيبتي هاتي كل اللي نفسك فيه.. طيب بتعرفي تطبخي؟ 

- طبعًا ومتابعة الشيف شربيني 

- ولك في شغل البيت يا بسبوسة؟ 

- ممم.. بدأت يا تونت وعملت إمبارح لماما سندويتش جبنة بطماطم. 

- طماطم..!! 

طب طلباتكم كده في الشبكة والمهر والحاجات دي إيه علشان لو 
الباشمهندس تامر سأل. 

- أنا متواضعة جِدًا 


وإحنا هانسهل عليه كل حاجة.. شوفي يا تنتوتة 

عاوزه شبكة ألماظ زي ريهام, 

ومهري مايبقاش أقل من سوزان. 

والخطوبة تكون في فندق كبير زي هوايداء 
والفرح كمان زي إلهام, 

وشهر العسل في تركيا زي علاء 

وعاوزاه عنده عربية زي خطيب إبتسام. 

- مين كل دول يا بوسي؟ 

- بنات عمي وخالي. 

- اللا صحيح أنت اسمك الحقيقي إيه يا بوسي؟ 
لدع يعي عبد 

- أيون يا حبيبة تونت 

- باتعة مصباح الشحات أبو نجمة. 

- ومش عاجبك جعلص....عجبي! 

سامح 


سامح شاب طيب وبيدور على عروسة.. في يوم مامته ندهت عليه: 

- سامح سامح. 

- أيوة يا ماما. 

- طنط تهاني الخاطبة جت تعالى قول لها على مواصفات العروسة 
اللي نفسك فيها. 

- إزيك يا طنط. 

- بسم الله ما شاء الله إزيك يا سامح والله كبرت وعاوز عروسة. 

- يا رب بقى ألاقي عروستي عندك.. لاحسن أنا دخت وتعبت من 


كتر العرايس اللي شفتهم. 

- يارب.. ها قول يا حبيبي علشان أكتب.. استنى لما أطلع القلم والنوتة. 

- عاوز واحدة متفجرة الأنوثة. 

- ليه بس يا بني ربنا يكفينا شر الانفجارات. 

- وعاوزها قنبلة كده لما تظهر في أي مكان. 

- ليه بس ما تعقل يا بني واللا إيه.. ماشي هأكتب 

أهه.. أون.. ب... له. 

- وعاوزها شعرها حرير وبيهفهف كده على خدودها زي الشرارة 
اللي بتطلع لما الواد سيكو الميكانيكي بيشغل مكنة اللحام. 

- سهلة دي الكرياتين حلها يا سامح.. اللي بعده. 

- تكون عينيها خضرة وواسعة ومدورة. 

- هتحسدك يا بني بلاش مدورة دي.. هأكتب عينيها حلوة وخلاص. 

- طيب.. بس اكتبي كمان إنها تكون مش قصيرة علشان تعرف 


تنضف النجف وفوق الدولاب وكده. 

- حااضر.. طوبي.. يل.. 5.. زي راس.. ال.. عبد. 

- وبقها صغير وبتعرف تحط روج. 

- ما كلهم بيعرفوا هياكلوه يعني.. بقها ص..غ..ي.. ر. 

- ومناخيرها رفيعة وتكون شايلة اللوز واللحمية.. 

- لالالا.. لازم تتنازل شوية يا بني الطلب ده كتير. 

- خلاص مش مهم.. أمري لله. 

- وإيه كمان. 

- وعاوزها رقيقة وبتعرف تتكلم كده ومدردحة وفاهمه كل حاجة 
مش قفل. 

- وماله.. مد.. ر.. دحة. 

- بس محترمة وبريئة وما بتطلعش منها العيبة وخام. 

- مدردحة وخام يا سامح! 


- أه. 

- وفاهمه كل حاجة وبريئة يا بني! 

- أيوة. 

- ومتفجرة الأنوثة وبتفرقع يا حبيبي! 

- أيوه يا طنط هو أنا ها اتجوز كام مرة يعني. 

- كمل يا سامح. 

- عاوز أحس إني ها اتجوز ملكة جمال يعني ما احتاجش أبص 
لأي بنت بعدها.. عاوزها قمر قمر قمر.. مالك يا طنط بتبصي لوداني 
ومناخيري ليه؟ 

- أبدا يا حبيبي بتأمل فيك وفي جمالك ووسامتك.. خلصت؟ 

- كفاية كده أنا قنوع وهي دي بس طلباتي. 

- طيب تعليمهاء ثقافتهاء دماغهاء إخواتهاء مش عاوز حاجة متفجرة 
كده واللا حاجة. 


- لا مش مهم.. شكلها أهم حاجة. 

- طيب إمكانياتك إيه؟ 

- يا ماما |||ااا.. 

- مستعد تدفع كام مهر وشبكة والشقة كام أوده؟ 

- يا مامااااااا.. تعالي طنط عندها أسئلة. 

- أيوه يا تهاني؟ 

- فين يا حبيبتي شقة ابنك اللي المحروسة متفجرة الأنوثة هتعمرها 
وتتفجر فيها وإمكانياتكم في حدود كام. 

- هو سامح ما قالكيش. 

- لأ الصراحة.. هو ما قاليش! 


- عاوزين عروسة بنت ناس طيبين كده وبيشتروا راجل. 

20 
الملافصٌ سعد 


في ناس لما تفضفض معاهم يعملوا كده.. وخليني أوصف لكم 
أربع مواقف: 

© (ني أيام الامتعانات) 

- الإمتحان قرب ونفسي أذاكر 

- مش ها تلحق مافيش وقت 

- أهو هحاول ألقط يمكن ربنا يكرمني 

- ماينفعش أصلًا كان لازم تذاكر من أول السنة. 

- أنا حليت وحش في الامتحان 

- شفت مش قلتلك طول عمرك فاشل 

- أنا قلبي مقبوض 

- يبقى هاتسقط. 

- أنا خايف 

- لازم طبعا تخاف مافيش أمل. 

ني الخلانات الزومية“ 

- مراتي مدوخاني وكل شوية تغضب وتروح عند أهلها 
- أنا لو منك أطلقها 

- طب ليه بس أنا بحبها 

- اتجوز عليها زيزي وأدبها. 

- لالالا...هي بس ساعات بتتغندر عليه. 
- ولع لها في العباية البرتقاني.. واحرق قلبها على الطرح الفوسفوري. 


- هي طيبة مش عاوز أجرحها بس المشكلة مامتها 

- بص أول ما حماتك عينها تروح في النوم بلغ عنها وقول إنها 
إرهابية. 
- هي عارفة إن روحي في العيال وبتستغل كده 
- اقتلهم واقهرها عليهم. 
- مش قادر أعيش من غيرهم 
- انتحر علشان تحسسها بالذنب. 
1 
© (ني المرض) 
- أنا رحت للدكتور 
وحا أعمل عملية علشان لقى عندي (.......) 
- مالك بتقولها كده؟ 


- لا مافيش بس.. ربنا يستر 

طب قول لي هو إيه ال(.....) ده اللي ها يشيلهولي من بطني. 
- بلاش تعرف أحسن.. وربنا يستر 

- طب يعني ها أموت واللا إيه؟ 

- كلنا حانموت وربنا يستر. 

- طب أنا خايف ومرعوب وركبي بتخبط على الجيران. 
- بلاش تخبط عليهم بالليل وربنا يستر. 

"١‏ (عند شكوى الزومة من دو جهبا) 

- حاسة إن جوزي متغير من نحيتي 

- يبقى إتجوز عليك فيفي الرقاصة. 

- بعد الشر..أنا اللي حاسة إني مش زي زمان 

- أصلك لظلظتي وبقيتي شبه فوزي. 


- عندك حق أنا فعلا بقيت غريبة. 

- وبقيتي كئيبة كمان وودانك قشفت ورموشك وقعت وعمودك 
الفقري بيرقص ماكارينا. 

حص احيي حتبي فج 

- مش واخدة بالي قوي. 

- طب إيه رأيك ممكن أقص شعري زي ميسي مثلا أو أضربة في 
الخلاط زي شيكابالا 

- الخلاط اتحرق. 

طب هاعمل ريجيم نزي بتوع الرابع الأكّبر 

- ولا رابح ولا فالم طول عمرك طخينة يا أمينة. 

- طب هاشتري لبس جديد. 

- مش لما تخسي الأول! 

- طب هاحاول أجدد حياتي وألبس له جيبة بكرانيش 


- وتجدديها ليه مش لما تعرفي الأول هو اتجوز عليك واللا لأ. 

- طب هو برده طيب وابن حلال 

- متهيألك ده بياكل الفول بالمعلقة. 

- ده احنا لنا ذكريات حلوة مع بعض 

- بأمارة ما زعلك من سبع سنين كده وقال لك يا فاشلة لما البامية اتحرقت. 

- أنت بتفكريني ليه؟ 

- علشان تفوقي أنت لازم تسيبي البيت وتطلبي الطلاق ده مش 
اس كا 

“يا طيبين الناس دي بتبقى عاوزة بس حد يسمعها 

كلام وبس 

وبيكملوا حياتهم تاني وهم فرحانينء اسمعوهم وقولوا كلمة حلوة. 

21 
عروسق المولر 


البنات كده عرايس في مولد كبير 

من أول ما تتولد 

- مبروك يا أستاذ كمال اللي جاب لك يخلي لك وعقبال ما 
تشوفها عروسة 

كب لحري شان كبري ولظلطي وجني روي 

- حبيبة تيته تعالي هاحكي لك حدوتة 

ومش بتكون حلوة وملتوتة إلا لما يتجوزوا ويعيشوا في تبات 
ونبات ويخلفوا صبيان وبنات. 


وتبدأ البنات تكبر وترسم 

؟" (عروسة المول) 

وتشتري (عروسة) باربي وتلبسها وتقلعها وتسرح لها وتلون خدودها 
بالألوان الفلوماستر 

وتخلع دراعاتها وتكسر دماغها. 

وبعدها تتفرج على فساتين الزفاف والدبلة والطرحة وصور 
المخطوبين وتحلم 

واتبرمجي يا عنايات على كده 

شغلتك في الحياة تبقي عروسة 

اللبس والتفكير علشان كده والحلم في حدوتة واحدة بس 

واحدة بس 

مافيش أي طموح تاني! 

يا بنوتة 


ما تخليش حلمك في الحياة عريس وبس 

خليكى إنت حلم كل الناس بتتمنى إنها تحققه 

انجحي واعملي إنجازات ومفاجآت خلي الناس تعرف إنك موجودة 
وخليكى شيء مميز 

وقتها حتى لو العريس اتأخر مش هاتحسي بوجع ولا بفراغ 

لأناك مش هاتكوني فاضية 

لأن في فرحة تانية وحلم تاني ونجاح لسه بيكمل في حتة تانية. 

وقلبك عمران 


مش هايدق على الفاضي. 

22 


و2 


كانت قاعدة جنب جوزها في البلكونة وشايله بنتها القمر اللي 
شبههاء سرحت شوية واكتشفت إنه بيبص لواحدة! 

- عجباك؟ 

- ممم.. بصراحة؟ 

- أيوه بصراحة. 

- جميلة قوي. 

- نفسك فيها؟ 

- بصراحة.. قوي. 

- إيه اللي عجبك فيها أصلا! 

- عامله كده زي القشطة. 

لبح يي 

- طيب وإيه اللي مأخرك؟ 

- مش جاهز ماديا.. الموضوع موضوع فلوس بس. 

- يا سلام! ومالك متأثر كده. 

- خايف واحد غيري يخطفها مني. 

بنتها عيطت.. قامت وطبطبت عليها ونيمتها وغطتها ورجعت له.. 
ووقفت وحطت إيدها في وسطها وقالت: 

- لو معاك فلوس.. 

- من غير ما تكملي مش هااستنى لحظة. كفاية اللي أنا فيه.. واللي 
شفته من يوم ما اتجوزنا 

دمعت شوية وبلعت ريقها وتماسكت وبصت له بثباتء وقالت: 

- ارضى باللي معاك واشكر ربنا. 

- هو أنا اشتكيت ما أنا صابر أهه!! 

- ربنا يرزقك الأحسن 

- أصلا ما فيش أحلى منها. 

- ليه يعني! 

- ولا أحلى ولا أنضف ولا أروع ولا.. 

ودخلت وغابت شوية ورجعت بشبكتها وحطتها بين إيديه!! 

- خد بيع شبكتي وخد الفلوس. 

- للدرجة دي! 

- أيوه أنا بحبك أكتر من أي حاجة في الدنيا مش مهم الدهب ولا 
الفلوس ولا أنا المهم تكون مبسوط وتحقق اللي نفسك فيه. 

- تسلمي يا حبيبتي.. بس بأقول استنى شوية يمكن ألاقي عربية 
تانية موديلها أشيك من دي واللا إيه. 

- وماله يا حبيبي. 

- طب شيلي الشبكة وهاتي شاي. 


ا فيو 

23 
أهلا أهلا بالزوار 


عارفين لما جرس الباب يرن والولاد تجري وهي فرحانة وتقول 

في ضيوف تفرح» 

جميلة كده ومبهجة ومبتسمة وخفيفة وظريفة وبتيجي معاها 
الفرحة وترتاح لما تشوفها وتتكلم معاها. 

وفي ضيوف كتثيبة, 

تيجي وتمشي تزود همك وقلبك يتقبض وأول ما يمشوا تقول.. 
الحمد لله. 


غلى فكرة. فى حاجات ما بناخدش بالنا منها: 

حاول تتصل قبل الزيارة وتستأذن علشان يستعدوا - كلنا بنحب يبقى 
شكلنا حلو قدام الضيوف - وأكد عليهم لو الوقت مش مناسب يبقى بلاش. 

(بدل ما تروح تخنقهم ولا أنت تنبسط ولا هم يفرحوا بيك) 

البس حلو وخلي شكلك حلو واضحك 

لو في أطفال في البيت فرحيهم ولو ببونبوناية حايحبوكي قوي. 

(وهاتي لمامتهم شوكولاتة دي غلبانة برده) 

لو رايح لزميلك ما تقفش في وش الباب علشان لو أخته الحلوة 
فكي ها موحش البيطة 

(ولو مامته ما تدخلش رقبتك الطويلة وتقول فين محمد يا طنط 
وتبحلق يمين وشمال) 

بلاش تبقى زي المغص والصداع النصفي تكبس على نفس الناس وتقعد 
سبع ساعات وتشتكي من كل حاجة وتكرههم في الدنيا وأنت مكشر وقرفان. 

بلاش تطب على الناس فجأة وهم مش محضرين نفسهم 

(الغسيل في الصالة» الراجل ضارب مراته وعينها وارمة: بنتهم جاي 

لها عريس ومستشورة) 

لما حد يقدم لك حاجة ما تتقرفش وتكرمش مناخيرك وكل واشرب 
جبر خواطر. 

(كتر خيرهم وبعدين ماله السحلب ما هو زي الفل) 

ا 'تقعدكن قن كرنبئ كاضان البيت"اختان بمكان مسكون علضان 
البيوت عورة وأنت كمان يا حبيبتي بطلي تبصي هنا وهناك 

لما تروح تزور حد مريض خليك خفيف وقصر.ء دقايق وسيبه يرتاح 
وما تاخدش معاك ابنك اللي بيحب يفتش في الادراج وبيموت في شرب 
البييسي وتقعد تحكي له إزاي خطبت زيزي 

هو بيكون تعبان ونفسه ينام وخصوصًا لو عامل عملية. 

ما تروحيش لجارتك وترغي معاها الصبح وتحكي لها قصّة حياتك وهي 
لسه ما طبختش ولا سرحت شعرها وجوزها يدخل وهي ناسية وقاعدة 
تتكلم مع حضرتك فيتخض من منظرها وتجيله جلطة سيبيها تطبخ. 


لو الشخصية اللي بتزوريها بيتهم فيه إبتلاء بلاش نظام.. يا عيني يا 

ختي يا ضنايا 

الله يكون في عونك 

(مش ناقصاك ما تزوريهاش أحسن) 

لو في امتحانات عند الولاد إلغي الزيارة لأن أمهم في الوقت ده 
تجوز عليها الصدقة 

ويا ريت جوزك يخرج مع جوزها اليومين دول لأنه في خطر 
والجيران لبعضيهم. 

في ناس مش بتحب حد يدخل بيتها بالجزم وبيتأذوا جدا جدا بلاش 
تضايقوهم واقلعوها لما تدخلوا جنب الباب 

(وخصوصا لو الدنيا بتمطر وبتحبوا تلعبوا في المية) 

لو ولادك بيلعبوا مع ولاد الناس اللي بتزوروهم لازم قبل ما تمشي 
تخليهم يلموا اللعب ويرتبوا المكان 

علشان هاتدعي عليك وهي بتلمهم لعبة لعبة. 

مش لازم تعلقي على كل حاجة في البيت 

هي الكنبة دي مش كانت هناكء أنت نقلتي السرير هنا ليه؟ 

وجبتي السجادة دي إمتى وبكام؟ 

أنت رايحة تزوريها مش تحققي معاها. 

بلاش تقوليها الكلام اللي يجرح.. 

مالك خاسة ووشك أصفر كده! 

أنت طخنتي كده ليه! 

مالك متبهدلة كده! 

ما هي كانت بتطبخ من إمبارح طبيعي تبقى فظيعة.. 

وإنت كمان يا فظيعة..عارفة إنك زهقتي منها لأن الزيارة طولت بس 
ما فيش داعي تصرخي كتير وتلطشي في العيال وتشدي شعر بنتك وتهبشي 
ابنك كل ما يعدي علشان الضيف بيتكسف وبيبقى حاسس إنه السبب. 

(تعبانة ما تعزميش حد) 


أحلى حاجة الستات تقعد مع بعض في مكان والرجالة في مكان 

تاني علشان كله ياخد راحته ولما تضحكي مع صاحباتك زميل جوزك 
وجاركم ما يسمعوش ضحكتك ويتسرعوا. 

لو إنت المعزومة كلي.. 

كلي حتى لو الأكل محروق 

حرام عليك يا مفترية 

دي طول النهار واقفة على رجليها ونكدت على جوزها علشان 
العزومة وسنينها 

وما تعمليش رقيقة ومش قادرة ومعدتشي مليانة 

عارفينك وفأسينك. 

وأخيرًا 

خدوا نية لأننا بننساها 


(عيادة مريضء إدخال سرور على مسلمء حب في الله) 

22م 
بنت ناس 


أصلها أرستقراطية ضحكتها شيك وبتحط إيديها على بقها 
(مش كرررر هقهقهق ولوزها بتترعش) 

مش بتتكلم وهي بتآكل وبتمضغ وهي قافلة بقها 

بتآكل البيتزا بالشوكة والسكينة 

(مش بتضربها مثلثات زي ناس) 

لسانها معووج وبتنطق الحروف برقة 

بتقول مش رحت.. مش أكلت.. مش عرفت.. 


((مش متشكرين يا عم الحج) 

بااااي 

(مش سلاموعليكو) 

وبتقول زي ما بأقول لحضرتك يا تااوونت 

(مش زي مبؤلك كده يا طااانط) 

بتقعد على طراطيف الكرسي وبتسلم بضوافرها. 
مش بتعرف يعني إيه تقلية وفتة وبرايم وياااي بقى. 
بتفطر كورن فليكس 

(مش سندوتشات الفول) 

مش بتآكل رنجة وفسيخ 

(فاتها نص عمرها) 

عمرها ما نضفت ولا سمك ولا فراخ 

(في دي يا بختها) 

كل شنطها من عند 


109 


هه ممنوع الضحك هه 


2 وطامر 

(ماركة وكده) 

والشوزات من عند 

2 2[7م12آ1 

(دي جزم فرحانة وبتمشي لوحدها) 

جدها أصله تركي وجدتها جبنة تركي 

خال مامتها عنده فيلا على ترعة المحمودية 

(وفي معدية..أاااا.. قصدي لانش) 

دي مواصفات بنات الناس حسب تقييم الناس 

على فكرة 

المحجبة المحترمة المتربية اللي بتمشي زي الملاك وما تحسش 
بيها برده بنت ناس 


واللي بتغض بصرها مش علشانك..علشان ربنا.. برده بنت ناس 

واللي بتغير طريقها وتمشي من طريق أطول علشان ما تعديش 
عل قي جو ون اسن 

واللي ساكنة في بيت بسيط ولبسها بسيط وما تعرفش ماركات.. 
برده بنت ناس 

واللي بتاكل فول وطعمية وشاطرة في التقلية بنت ناس 

واللي بتتكعبل في عبايتها علشان طويلة وجزمتها كوتشي.. برده 
بنت ناس 

واللي ما بتعرفش فرنساوي وبتقول شكرا ومتشكرين.. برده بنت ناس. 

وسلامو عليكو. 

25 
مشيق الستات 


للستات أكتر من مشية عارفينهم؟ 

5" مشية البطة المرمة 

ودي لما الست من دول بتلبس كعب عالي وهي هلامية حبتين 
وغالبا الجيبة أو الفستان بحزام فيه سلاسل وفيونكات وبتحصل زلازل 
وبراكين واهتزازات زي عروض فرقة الفنون الشعبية كده. 

وألف مبروك 

شية السكّري 

دي بنوتة طيبة بس هي خجولة جدا هاتلاقوها مندفعة ومايشة 


بسرعة وحاضنة الكتب ولابسة كوتشي وما بترجعش لورا 

ومخضوضة وبتبرق وبتبص حواليها كتير زي المدمنين ودي غالبا 
بتقع وبتتكعبل في رباط الجزمة 

وعندها إصابات كتير. 

وألف سلامة 

؟ مشية البجعة 

ودي أعراضها بتظهر لما البنت بتلبس جزمة الباليرينا الفلات دي 
بتاعة البالية ووقتها بتكون مقتنعة إنها بجعة من اللي بيغرقوا في 
بحيرة البجع ما تقلقوش وسيبوها تعدي الشارع حتى لو على طراطيف 
صوابعها ولما توصل سقفولها. 

وربنا يهدي 

* مشية البرسيسة 

ودي سايحة..أأأ.. قصدي عندها إحساس إنها من السياح وبتتفرج 
على الناس في الشارع كأنهم تحف وآثار فرعونية وبتشيل شنطة إيديها 
قصيرة وتعلقها في ذراعهاء وبتلبس كعب عالي جدا ونضارة شمس 

وعقد كبير أد كده على صدرها وبتعقد الطرحة زي ماجدة في الأفلام 
بتاعة زمان 

وربنا يشفي 

؟ مشية بنت الدايخة 

مش عارفة ليه بيقولوا على الست الوالدة كده رغم إن هي اللي 
دايخة مش مامتها 

ودي أصلًا سرحانة وبتمشي على مهلها في خطوط لولبية غير 
مستقيمة ورجليها بتلف على بعضها وبتتفرج على كل الفتارين 
والمحلات وفي الآخر مش بتشتري حاجة. 

وربنا على الظالم والمفتري 

؟" مشية المثلك 

ودي ثنائية غالبا بيكونوا أختين 

أو بنتين أصحاب أوي 

هاتلاقيهم ماشيين لازقين راسهم في بعض ودي راس المثلث 

وجيباتهم أو العبايات نازلة على واسع ودي قاعدة المثلث 

والأقصر منهم متشعلقة في دراع الطويلة وكل شوية يتوشوشوا 
ويضحكوا 

ولو لابسين كعب عالي بيعملوا دوشة 

ولو لابسين فلات.. الطويلة منهم بتتكعبل في القصيرة وبيقعوا سوا 


اغترفي :وقول إذت يتفي إزاي: 

26 
الشاويش عطية 


على فكرة مش شاويش ولا عطية ولا غفير.. إنها جميلة وبنوتة.. 

وما بينكدش على البنات إلا الكلمتين دول 

البسي ياحبيبتي كده وأنت خارجة وحطي في وشك حاجة 

طول ما أنت عاملة كدة ماحدش هايبصلك 

ومش ها تتجوزي وقصري الطرحة دي 

ولو البنت فتحت بقها وقالت كلمة 

يقولوا لها... خليكي قاعدة وخلى الحجاب ينفعك! 

كل الشباب والرجالة ما بيحبوش المقفلة.. يا مقفلة 

والمشكلة إن في شباب بيسمع وبيعمم وخلاص ويبقى محترم 
ويقول لك أنا عاوز عروسة فاهمة 

بلاش المقفلة قوي دي 

لا هي مش مقفلة إنتوا اللي مش فاهمينها! 

مش معنى إنها بتخرج بالحجاب أو النقاب قدام الشباب الغرب 

مش مخبية جوز فراخ تحت العباية على فكرة ومافيش أرانب 

مش معنى إن طرحتها طويلة ومش بتحط ماكياج ولابسه جوانتي 
تبقى شاويش. 

مش معنى إن طرحتها عادية ولبسها بسيط تبقى ما عندهاش أنوثة. 

مش معنى إنها جدعة وبتعتمد على نفسها تبقى راجل. 

مش معنى إنها واثقة في نفسها تبقى غفير. 

لو شديت ودنها حاتسقف زي البنات الجمال اللي ماشيين في الشارع. 

ولو خبطتها على مناخيرها هاتغني 

ولو كعبلتها هاتحط مونوكير 

ولو شديتها من خدودها هاتضحك 


ولو شافت الروج ها تآكله... آأأ.. قصدي عارفه إنه بيتحط على الشفايف 

وعندها جيبة والله وفستان بكرانيش 

وبتسرح شعرها كل سنة مرة الحمد لله بعد ما تستحمى في العيد الكبير 
عارفة الفرق بين البارفان والجلانس 

وعارفة إن البيروسول مش مزيل عرق 

عارفة المودة.. أو الموضة 

بتحب اللون البينك 

(كل البنات بتحبه مش عارفة ليه) 

بتحب القطط والدباديب 

(وبتشتري ماديليات وسلاسل وعقود كتير) 

بترسم ورد وهي بتذاكر وخطها منيل 

بتقرأ شعر 

(هي مش فاهماه بس بتحاول) 

إيديها أصغر من إيديك ورقيقة 

زيها زي البنات الروشين ويمكن أحلى كمان, 

بترقص مع البنات صاحباتها وبتسقف وتغني بس لما بيكونوا في البيت 

هي بس عارفة إن نظرة رضا من ربنا أحسن من مليون نظرة إعجاب 
من الشباب اللي في الشارع. 

ساترة نفسها ومحافظة على الأمانة ويوم ما تكون زوجة هاينزل 
القمر ويغسل المواعين وينور في البيت. 

مش لازم تلبس بنطلون وتعمل لنا انبهار في الشارع 

مش لازم وهي خارجة تطلع نص شعرها من الطرحة وترسم عينيها 
زي كيلوباترا علشان تبقى بنوتة 

مش لازم تلبس إكسسوار كإن حنطور ماشي في الشارع علشان 
تلفت نظرك 

هي ممكن تمشي وما تحسش بيها لإنها مستورة 

والله بنوتة 

27 


أحيانا لما بتيجي تدور على نصك التاني 

بتحتار شوية 

ساعات بتسأل وتعرف عنه غلطة 

تقوم تتعقد من كل البنات أو كل الشباب 

غلطة! 

في ناس بتغلط بس ما نقدرش نعمم الغلط علشان إنسان واحد 
(ملتزم ظاهريًا) غلط غلطة 

وبيآكل والعياذ بالله ترمس في الشارع 

وبيشرب استغفر الله العظيم يارب فانتا بالتفاح 


أو أضة عبة أو منتقبة استغفر الله العظيم بتأكل جيلي كولا 

يبقى كل الملتزمين كده. 

لأطبعًا 

على فكرة بقى 

مافيش عريس متدين 100 90 لدرجة إنه بيطلع نور من ودانه 
ومافيش عروسة متدينة لدرجة إن مناخيرها بتنور 
(بغض النظر عن إن دماغها بينور بالطرحة الفسفوري..) 
ومش كل شاب بدقن يبقى ملاك من السما.. 

ممكن يكون بوشين واحد بدقن والتاني لأ 

بس في منهم فعلا ناس زي سيدنا يوسف وزي الفل 
ومش كل اللي لابسة نقاب أو طرحة طويلة ملاك.. 
ممكن تكون شريرة وبتغتاب الناس. 

(وفي منهم بنات عسل زي بنات شعيب كده وزي القمر 
وفي ناس مش متدينة بس بتحبهم 


التدين مش بيبان قوي ومالوش لون ولا ريحة 

التدين مش بيتقاس بالمتر ولا بالكيلو 

الإيمان إحساس جواه 

ها تشوفيه إزاي؟ 

وهو لابس القميص الكاروهات الأخضر وقافل زراير الجاكيت البني 
وفارق شعره من النص! 

الخشوع جواها 

ها تتفرج عليه إزاي من ورا الحجاب! 


يبقى لازم نعرف كده من الأول 


مافيش حد مثالي 
الغلط مش عام 
أنت مش ملاك وكمان هو مش ملاك وماحدش بيطير بجناحات 
وقت السحر الخشوع جواكم. 


كل واحد فينا جواه خير 


ونفسه ربنا يحبه 


في أساسيات دي اللي ندور عليها.. 

(طول شعرها مثلا ومناخيرها صفرة وشعرها أخضر) 

وهو فلوسه ومرتبه.. كده يعني) 

يوووه...أأأ..قصدي.. الأساسيات 

الحوار مهم مرة واتنين 

والخطوبة أصلا علشان كده. 

أحسن حاجة لما تروح تخطب ولما يجيلك عريس تبقى طبيعي 
تتكلم بصراحة وبوضوح 

وتسأل سؤال بريء وتشوف رد فعل اللي قدامك 

مش عارف تتكلم قول له أنا مش محضر كلام لو حابب تسألني عن 
أ حاجة 

وكل ما يسألك أو تسألك تجاوب وتقول طيب وأنت؟ 

وتقلب السؤال عليه 

سمعة الإنسان بتفضحه وتسبقه لو كان صالح بيتعرف رغم أنفه 

وعمره ما عاكس يارا 

وصحابه عارفين إنه مش بيتفرج على تفيدة وهي بترقص 

ولو كان خبيث ها تلاقي الناس كاشفاه مثلا 

شافوه وهو بيقزقز لب في البلكونة 

وكمان شافوه أكتر من مرة وهو بيضرب سندوتشات الطعمية 
ولص قلومنه علنها دئاز الإؤمات باينة علن خدووة ووضة 

لازم تسألوا عليه 

ما ترفضيهوش علشان مش ملتحي رغم إنه حافظ نصف القرآن 
ومصلي وبار بوالديه. 

وما ترفضهاش علشان طرحتها عادية رغم إنها لابسة عباية واسعة 
وبنغطس وندور في كم العباية علشان نسلم عليها 

الأخلاق مهمة قوي 

الدين كله خلق فمن فاقك في الخلق فاقك في التدين. 

نوع نادر جد 


في نوع نادر من البنات 

بيبقى عندها إحساس إن أهل العريس فلاحين ومش مودرن 

وإن أهلها من طبقة أرقى 

وبتبقى هي وأخواتها البنات أو صاحباتها عاملين كده: 

- شفتي بيقولوا على البارفيوم بارفان..ههههه 

(إنتوا الاتنين غلط أصلا اسمها كولونيا) 

- إلحقوا دول جايبين جاتو هو مش المفروض بومبونيرة فضة 
وفيها شوكولاااا 


وتزعل قوي لو خطيبها مش عارف البانتاكور.. والشيميز.. والتونيك.. وال 
. 5#© /8ي * 

وتبص له شذرا لو قال شكرا يا طنط 

(أصلها بتقول لمامته ميرسي يا تواانت) 

وتنكد عليه لو ما جابش لمامتها فازة كروازينية في يوم الأم 

(وممكن تقتله لو جابلها شال صوف( 

وتقعد تنتقده وتقول له قول كده وما تقولش كده وهات دي كده 
وماتعملش مناخيرك كده واشرب كده. 

ولو حماتها سألتها تحبي تآكلي إيه يا ضنايا أعملهولك على الغدا 

تطلب بيكاتا بالشامبينيون وساليزون وباستا 

وهي مش عارفة اللازانيا دي مرهم واللا شتيمة 

ولما تزورهم بتعيش في دور الأميرة وأخواتها الأقزام السبعة 

أو بنت السلطان اللي جاية من مملكة الكرانيش 

وبتمشي على طراطيف صوابعها جوه الجزمة 

وبتشرب المية بالشوكة والسكينة 

يابنات 

ما تصعبوهاش كده وخليها سهلة 

دول ناس طيبين 

وأهله دول هم اللي ربوه وكبروه لحد ما جه وخطبك وعجبك. 


المجد للبنات اللي مش بيعملوا كده 

29 
نصائح لأع العريس 


ابنك رايح يخطب ألف مبروك 

دي شوية نصايح من واقع كلام البنات والستات 

والصراحة هم أواريب وبياخدوا بالهم من حاجات عجيبة 

قولي لابنك ما يفرقش شعره من النص 

لو هو متابع مسلسل فاطمة وكريم ومنك لله يا ظالمة 

إنت السبب ليه قلتيله إن شعره ناعم.. 

(البنات بتحب العريس اللي مظهره فيه رجوله بلاش الشعر 
المسبسب وبلاش يستشور) 

ركزي على الشراب 

لو لقيتي الفردتين مش لون واحد 

يبقى ابنك عنده عمى ألوان هاتيله فردتين لون بعض.. 

البنات بتبص للشراب ولازم يكون لايق على البنطلون والقميص. 

(الشياكة مهمة) 

لو لابس حظاظة وحاطط جل في شعره وفاكر نفسه أحمد حلمي 
في الفيلم.. 

بلاش تكسفي نفسك واهربي 

(استني عليه سنتين لحد ما يعقل الأول) 

قوليله لما يقدموله كيك أو جاتوه ما يآكلهمش كلهم 

وابقي هاتيله وأنتوا مروحين.. 

(البنات بتستنى اللحظة دي وها تتفرج عليه وها تحكي لصاحباتها 


في التليفون..أواريب أواريب) 

خليه ما يتفسحش بعنيه في الصالون والستارة 

والبراويز والسجاجيد وهو بيكلمها..عيب..عيب. 

(وبطلي أنت كمان) 

واستنوا لما يقوموا يجيبوا العصير واتفرجوا بسرعة 

لازم يقص ضوافره 

لأنهم بياخدوا بالهم منها ولازم يكون نضيف وظريف ولطيف 
ويحط بارفان ويلمع الجزمة. 

(بلاش الكوتشي وبلاش الصنادل) 

(ولو لبس شبشب بصباع مش ها توافق( 

خدوا في إيديكم حاجة 

كيس جوافة سبت برتقان.. كيلو شوكولاته أو تورتاية 

(لو ما جبتيش ها تقول عليه بخيل وها تمسكهاله وتذله بيها 


طول عمرهم) 

مش لازم بدلة وكرفتة هي مش ناقصة خنقة خليه يلبس قميص 

ويا ريت يكون مكوي 

وبلاش النضارة الشمس 

أنتوا أصلًا رايحين بالليل. 

مش طول ما أنت قاعدة تشكري فيه كده كده مش ها يصدقوكي 
علشان إنت مامته ما تتعبيش نفسك. 

(ووفري صحتك واشربي العصير وأنت ساكتة) 

لو اغدتوا مجاذ ما تلفيهوش 

ولا تأجليه لأن بيكون فيه طواريء في البيت 

والبنت بتبقى قاعدة بالهدوم من قبلها بتلت أيام والجزمة بكعب 
عالي وضيقة ها يدعوا عليك وعليه. 

(اتصلي بالتليفون قبلها واستأذني بذوق) 


بلاش تقوليلهم إنه كان بينادي على سوبر مان من الشباك 

وهو صغير 

وما تحكيش على اليوم اللي تاه فيه في البحر. 

(هي كمان بتآكل المشابك وتاهت في حديقة الحيوانات 

ولقوها جنب الزرافة مش كل الذكريات تتحكي لأنه بيتحرج 
وكلنا بنغلط) 

ماتلبسيش كل الدهب اللي عندك وتستلفي غوايش أختك 

لأن لو طلبوا حاجة بعد كده وقولتوا الظروف ما تسمحش هايفكروك 
بالغوايش وهي أصلا مش بتاعتك 

(ما تتصنعوش وحليكوا على طبيعتكم والصراحة في الماديات 
أحسن علشان تبقى عارفة البير وغطاه). 

ماتاخديش معاك حفيدتك بنت بنتك وأول أحفادك..علشان البنات 
فاقسين الموضوع ده 

(ها تشرب البيبسي وقال إيه عاوزه أعمل بيبي يا تيته وأنت ها 
تقولي أصل ما بتدخلش الحمام مع حد غريبء وهاتقومي وتتفرجي 

على الشقة.. فاهمينك يا أروبة) 


لو قابلوكم كويس والبنت وأنت ماشية خدتك بالحضن 
وباستك من هنا ومن هناك يبقى دي علامة يا مارد 
وفي قبول. 


ألف مبروك 


© © © 


133 


هه ممنوع الضحك هه 


30 
لطلوظة الملظلظة 


خليك كده.. طول النهار فى المطبخ ما بتفكريش غير في 
الأكل وبس 

من صينية البطاطس باللحمة الضاني لطاجن الرز المعمرء ويا 
جماله يا حركاته يا تكاته 

واللا البيتشيفور اللي بتعمليه 

كفاية فرجة على قناة الطبيخ وبطلي تدعي وأنت ساجدة 
للشيف فلان 

مش هو اللي ها ينقذ حياتك على فكرة. 

ما تتصليش بيه في رمضان وتقولي له 

(بحبك في الله ياشيف) 


134 


سسبسب-- بح سم 


هه ممنوع الضحك هه 


مش لازم تحكي لجوزك الفرخة بتتنضف إزاي.. 

بلاش تقشري البطاطس وتقمعي البامية وأنتوا بتتفرجوا على التليفزيون 

اعملي كل حاجة الصبح وهو في الشغل يا لظلظ 

هو مش عاوز يعرف أم محمد جارتكم بتعمل القلقاس بسلق واللا 
بالكزبرة الخضرة 

حاولي تبصي في المراية قبل ما تجيبي المسلسل التركي وهو قاعد 
وخدي بالك من المذيعات لو لقتيها حلوة خدي الريموت وغيري وقولي 
زهقنا من السياسة» بلاش أول ما يدخل الشقة تروحي رازعاه معلقة مربى 

علشان سُكرك يا حبيبي... خلاص كره المربى. 

صحيح لازم يكون طبيخك حلو بس مش طبيخك بس اللي يبقى حلو 

ما تسأليهوش كل يوم السؤال اللي مدوخ كل الستات.. أطبخ إيه 
بكره؟! إنت صاحبة القرار ويا خوفي من قراراتك 

بطلي تسيطري على تفكيره بحلة المحشي 

(كل يا خويا بالهنا والشفا أنت تشيعيبت طول النهار) 

اتعلمي تتكلمي وتقولي رأيك وتثبتي شخصيتك 


1235 
اس --- رخ رن( و 


هه ممنوع الضحك هه 


ما تشوشيش أفكاره بطبق الفتة وتهيمني على نظراته بحتة الكنافة 
وبعدين تسأليه ببراءة وإنت بتقلبي كوباية الشاي 

(مالك ساكت كده يا خويا مش بتكلمني ليه) 

هو بيكون سامعك كويس بس الأكل كابس على نفسه 

حا يزهق يا لظلظ 

وحا يكرهك يا حبيبتي وممكن نفسه تهفه على طبيخ واحدة تانية 
نفسه في شوية رومانسية 

وأنت غرقانة في التقلية 

حاولي تقري كتاب وتتثقفي شوية واتفرجي على برامج اجتماعية 
الدنيا مش مطبخ وأكل ويس 

وعلشان خاطري 

ما تتصليش بالشيف اللي بيطلع في التليفزيون. 

31 


لما يجيلك عريس 


يا بنوته.. لما ييجي لك عريس.. ما تستخبيش ورا المكياج خليه 
يشوفك على حقيقتك ويتصدم 

أأاا.. قصدي يعجب بطبيعتك. وما تلونيش خدودك وما تلبسيش 
حلق أنت كده بطبيعتك من أجمل ما خلق 

البسي فستان أو عباية.. الشاب الغلبان من دول بيتخيلك في 
أحلامه بفستان طويل بمبي وديله واسع وزي الأميرة مش بنطلون بركب 

(البنطلون اللي بركب مافيهوش ريحة الأنوثة وبعدين ما ينفعش 
أصلًا مع الحجاب) 


بلاش كعب عالي قوي لاحسن تتكعبلي وأنت شايلة صينية العصير 

ويقع على دماغه ها يمشي 
خليكى على طبيعتك وبلاش تتصنعي الرقة في الكلام 
بلاش أنت (كررت) تعمل إيه اسمها (قررت).. 
وبلاش (الاستكرار) اسمه (الاستقرار) 
علشان ها يتصدم لما تتكلموا عن (الواكع) قصدي (الواقع) 
اتكلمي بالراحة وبهدوء ما حدش بيجري وراكي 
الضحك بحساب وما تخبيش سنانك وبؤك كل ما تضحكي 
(إنت جميلة ولو مش عاجبه مع السلامة( 
لما تكلمي مامتك قدامه ما تبرقيلهاش وتكزي على سنانك 
(ها ياخد باله ويخاف ويهرب) 
حاولي تسمعي له 
(إديله فرصة يقول كلمتين على بعض منك لله يا رغاية يا مفترية) 


لما تقدمي له حاجة ما تراقبيهوش 

سيبيه يآكل وما تركزيش وهو بيبلع..لأحسن يزور ويموت..عيب. 

لو حضرتي درسين فقه ودرسين تجويد ما تعقديهوش وتطلعي 
عينه.. مش وقته 

ما تحسسيهوش إنك المفتش كرومبو 

هو مش جاي تحققي معاه.. خليكى ذكية في الحوار مش مهم 
تعرفي كل حاجة من أول زيارة 

خلي بابا يسأل عنه 

لو عريس حلو ومتدين وممتاز ما تتغريش بالمظهر ودوري على 
عيب فيه تذليه بيه مستقبلًا..أأأ.. قصدي مافيش حد كامل.. يوووه 
بقى قصدي ما تنبهريش قوي ويغمن عليكى وتنشكحي فيبان عليكى 
فيكرهك وتطفشيه 

(اتقلي أنت كمان زي الفل.. خليكى منضبطة 

ما تبقيش مغرورة وتتكلمي من طراطيف مناخيرك وتتكبري عليه 
لو هو بسيط 


1139 
اس -- وخ رز و 

بلاش تتعاركي مع أخوك حماده قدامه استني لما يمشي واعجنيه 
مع أختك التانية 

لو لابس حظاظة وشعره سبايكي ما تكمليش قومي اغسلي المواعين 
وروحي نامي 

لو اسمه حنفي أو عباس أو من عيلة أبو سحلول ما ترفضيهوش من 
قبل ما يبجي ممكن يكون أحسن من اللي بتحلمي بيه. 

ما ترفضيش شاب طخين أو أصلع أو بشنب أو أسمر أو صباع رجله 
الصغير معووج أو خرمين مناخيره مش قد بعض علشان السبب ده 
بس...لازم تقعدي وتتكلمي معاه لأنه بني آدم يمكن يكون في قبول 
ويكون الإنسان اللي يسعدك رغم أنفه.. قصدي أنفك 

ما ترفضيش شاب محترم ومتدين علشان 

ما عندوش شقة خمس أوض وصالتين وحمام دورين 

أصلا كفاية الحمام الدورين 

مش لازم عربية 


140 
سح -- روخ رو( و 


هه ممنوع الضحك هه 


(ممكن يكون عنده عربية وما عندوش أخلاق.. تختاري إيه؟) 

مش لازم تعملوا الفرح في فندق خمس نجوم 

(الناس ما بيعجبهاش مهما عملتي وها يقعدوا يعايبوا على فستانك.. 
ماله بيت بابا وماله السطوح ده حتى طراوة). 

مش لازم تعملي زي حسنية بنت عمك بالظبط كل واحد وله 
ظروفه وجواباته واختياراته. 

مافيش فارس أحلام حقيقي زي اللي في خيالك وما عندوش قصر 
ومافيش حصان أبيض ومافيش مملكة وغالبًا ما بيحفظوش شعر.. وما 
عندوش سيف ومش بيحارب.. 

فائلة انها يخطفن 


آه والله آه والله آه والله 

32 
ست العرايس 


مش لازم 

مش لازم تشتري مية وخمسين فوطة وش 
وأربعين طقم سرير 

وعشر كوفيرتات 

وعشر بطاطين 

سف سق فا ند 

أصلا مش هاتستخدمي غير اتنين تلاتة. 
مش لازم 24 كباية شاي شكل بعض 


و24 كبابة مية شبه بعض 

والكاسات اللي بترقص في الضوء لوحدها 

والكبايات أم حرف دهبي 

والكبايات اللي بقها معووج 

والصينية أم رجلين 

وحامل الكنكة! 

وغطاء الطشطشة! 

ومش لازم طقم الشربات اللي مالوش لازمة وأصلًا ما حدش بيعمل شربات. 

مش لازم جميع مقاسات الحلل الألومنيوم والتيفال والطاسات 
والصواني اختاري اللي حا تستخدميه بس أنت مش مهاجرة ومسافرة 
موزمبيق لما تحتاجي تاني إبقي اشتري. 

مش لازم حلل بايريكس وفيزون وسيراميك و8>8255#© 

مش لازم الشمعدانين والساعة اللي بيتحطوا على النيش من أول 


الجواز هاتوهم حين ميسرة. 

ساعة الحيط اللي بتعمل دينج دونج مش ضرورية عرفوا أصحابكم 
وقرايبكم محتاجين إيه وهم يجيبوها هدية. 

عادي لو إتجوزتوا من غير ما تجيبوا الكاسيت الديجيتال أو أبو 
سمافاة كبيرة والمبكرويف»: 

مش لازم غرفة الأطفال من البداية وممكن تسيبوا غرفة فاضية 
وتقفلوا بابها إيه يعني ولو الضيوف سألوا قولوا لهم دي أوضة الفيران. 

ما تروحيش مع مامتك لبتاع البلاستيكات لأنه هايبيع لكم كل 
المحل والحاجات مغرية.. هاتي الضروري ورتبي أولوياتك. 

ل ل 

(الأساسي) 

والأركوبال 

(الاحتياطي) 

و الطقم الفاميه 

(للمعارف) 


114 
سس -- روخ رز و 

والميلامين 

(للاستخدام اليومي) 

ركزي على الصيني وحاجات بسيطة للاستعمال اليومي. 

مش لازم تشتري طن مكياج و4كيلو بارفان وكرتونة إكسسوارات 
وجردل مونوكير إرحمي بابا وماما شوية. 

مش لازم تفصلي دستتين فساتين 

وتشتري دستة بيجامات شتوي 

ودستة صيفي 

وشباشب وقباقيب 

وشنط. وصنادل وكوتشيات 

وشوية عبايات 

أصلا وزنك حا يزيد ممكن حاجة بسيطة أو حا تضربي خالص ف 


خسارة الهدوم استني شوية. 

بلاش طرح كتير. 

بلاش مفارش مالهاش لازمة. 

مش لازم حفلة في الخطوبة وحفلة في الشبكة وحفلة في كتب الكتاب 
وحفلة في الزفاف.. خلي كله عائلي والحفلة واجتماع الناس يوم الزفاف. 

مش لازم كل الهدوم تبقى جديدة خدي هدومك القديمة معاك ما 

مش لازم تفتحي الدولاب والنيش وكل حاجة والناس تتفرج وتعرف 
كل حاجه عندك وتطلع تحكي بره دي خصوصيات وعادة سيئة عاوزين 
نبطل تعملها. 

اعرفي ظروف والدك المادية 

أو مامتك لو هي اللي بتصرف في حالة وفاته 

وحطي حدود 

واكتبي بالورقة والقلم ورتبي الأولويات 

في حاجات لازم تشتريها تبقى أولويات. 


146 
اس --- وخ رو( و 


هه ممنوع الضحك هه 


وفي حاجات ممكن تأجليها 

وفي حاجات ممكن تتلغي خالص. 

وخصوصًا لو لك إخوات أصغر منك. 

إرحميهم وخليكى عاقلة 

وارحمي عريسك برده وتوافقي معاه على حاجات الشقة واختاروا 


المتوسط سعره وإرضي ووافقي حسب ظروفة لأن وراه حاجات كتير 

33 


في بيت كان دافىء قبل أن تنير شاشات الحاسوب 

وفي بيوت كانت تعشش عليها أطيار السعادة قبل أن يحدث الآتي... 

مر من هنا 

هي: محمد 

هو: نعم 

هي: هاتيجي تتفرج معايه على التليفزيون 

هو: حاضر بس أقرأ الإيميل وجاي.. وبعدين ما أنا قريب أهه 
افتحي بس واتفرجي وأنا متابع معاك 


هي: إيه رأيك؟ 

هو: في إيه 

هي: في الموضوع اللي اتكلمت عنه فوزية السبعاوي 

هو: معلش كنت مركز في اللي بأقراه.. قوليلي مختصر 

هي: كانت بتتكلم عن (....).... إيه رأيك 

هو: آه عندها حق 

هي: إيه!!! يعني أنا حيوان أليف! 

هو: إيه أنا قلت كده! 

هي: ما هي قالت إن الستات اللي قاعدين في البيوت دول زي 
الحيوانات الأليفة تآكل وتشرب وبس 

هو: لأطبعا إنت ست الستات 

هي: ربنا يخليك..هو انت بتقرأ إيه؟ 

هو: مواضيع ظريفة جدا 

هي: طيب أنا عاوزه أتعلم أدخل على الإنترنت أهو أقرأ شوية 


وأسلي نفسي 

هو: ليه..هو انت عندك وقت؟ 

هي: أصلي بأزهق وكمان إنتَ دايما مشغول عني بالنت ومش 
بتتكلم معايه 

هو: ليه بس ما أنا معاك أهه.. وبعدين بلاش اختلاط على النت.. 
ده مليان بلاوي 

هي: بس... 

هو: لأ...بلاش إنترنت 

وفي تلك اللحظة كان يكتب ردا على صديقة له كتبت منذ لحظات: 

(أنا زهقانة) أراد أن يخفف عنها وبدأ يكتب بينما كانت زوجته 
تفرك يديها أمام شاشة التلفاز وقد ظهرت على وجهها علامات الألم 
وقالت بصوت واهن 

هي: محمد.. أنا زهقانة.. ومخنوقة.. تعالى اتكلم معايه شوية 

هو: طيب بس أخلص أصلي بأكتب في موضوع مهم 

هي: يا حماده 

حماده: أيوه يا ماما 

وو 

حماده: حاضر يا ماما.. قمت أهه.. بتعملي إيه 
هي: بأكتب حاجة بس على النت قوم اغسل وشك 
حماده: حاضر 

ومر الوقت 

هي: حما||||١|١||ااااده‏ 

حماده: أيوه ياماما 

هي: غسلت وشك 

حماده: أيوه واتوضيت وصليت وقاعد وراكي من ساعتها 
هي: ساعتها! دي دقيقة 

حماده: لا يا ماما نص ساعة 


هى: جحعت؟ 


1*1 
اس --- وخ رو( و 

حماده: قلت لحضرتك أربع مرات عاوز آكل قلتيلي لحظة 
هي: حاضر يا حبيبي أنا قايمة أهه بس ما تجيش ناحية الكومبيوتر 
حماده: حاضر 

وبسرعة أعدت له الطعام وعادت للحاسوب 

هي: خد يا حبيبي 

حماده: ماما بابا ها بيجي إمتى؟ 

هي: شش.. ما تكلمنيش وأنا بأكتب 

حماده: حاضر... ممكن ألعب بلاي ستيشن 

هي: روح روح 

حمادة: ماما 

هي: خير.. مش قلتلك لما تلاقيني مشغولة تسيبني 
حماده: في دخان في المطبخ 
هي:عا||١|١١١١١١|١||١|١١ااا..اللحمة‏ اتحرقت 


حماده: ما أنا قلت لك إن حلة اللحمة نشفت ما رديتيش عليه 

هي: بس.. روح هات التليفون علشان نطلب أكل جاهز 

حماده: أهه لتليفون.. ماما هو حضرتك عاوزه الصفحة اللي بتكتبي 
فيها دي؟ 

أصلي ها أقفلها وألعب شوية على الكومبيوتر 

هي: صفحة إيه 

حمادة: كيف تتحاورين مع أبنائك وكيف تطيعين زوجك 

على 

مر من هنا 

الأم: تك تك تك.. يا أسامة 

أسامة: أيوه يا ماما 

الأم: إصحي يا بني.. طول النهار نايم 

أسامة: يا ماما ما أنا كنت سهران طول الليل 

الأم: طب قوم أقعد معانا شوية 


أسامة: يا ماما عاوز أنام... حرام أنام يعني 

الأم: خلاص يا حبيبي.. نام 

أذن العصر 

الأم: تك تك تك.. أسامة 

أسامة: يوووه... أيوه يا ماما 

الأم: يا بني العصر أذن من ساعتين وانت ضيعت الظهر.. قوم الحق 
العصر قبل ما المغرب يؤذن 

أسامة: حاضر حاضر.اعمليلي بس الشاي 

ومرت الساعات واستيقط أسامة بعد أن نام الجميع 

جمع كل الصلوات ودخل إلى المطبخ ووجد طعامه ملفوفا بعناية 
ومغطى بفوطة بيضاء 

أكل وحده 

وشرب الشاي وحده 

وسهر وحدة 


ونام بالنهار وحده 

بعد أن قضى الليلة كلها على الحاسوب يدردش مع أصدقائه 
ويتحاور ببراعة 

ولم يفته أن يشكر صديقه على موضوعه الذي طرحه وكان عن(البر 
بالوالدين) 


مرت من هنا 

ترررررررررررك 

دق جرس المنبه 

هي: أحمد.. أحمد..قوم علشان معاد الشغل 

هو: حاضر.. اعمليلي القهوة بسرعة 

في ين عيوني 

هو: تسلم عيونك 

هي: آدي القهوة.. وآدي القميص كويته.. وآدي الجزمة لمعتها 
هو: تسلميلي يا ست الكل 

هي: ربنا يخليك لينا يا رب ويكرمك 

هو: عارفه يا زكية أحسن حاجة إنك مش بتشتغلي.. مش عارف لو 
كنتي بتشتغلي كنت ها أعيش إزاي 

هي: ليه 

هو: بأغير عليك.. والغيرة بتآكلني لما بأفكر إنك واقفة تنشري بس 
في البلكونه.. تخيلي بقى لو خرجتي..ها أموت 

هي: بعد الشر عليك 

هو: أنا نازل 

هي: ممم.. ممكن أدخل النت شوية 

هو: مش إحنا اتكلمنا قبل كده وقلت لك أنا بأزعل من حاجات معينة 

هي: صدقني أنا بأقرا كتير وبأستفيد وبأكتب في مواضيع حلوة 

هو: لأ...مش موافق 

وخرج زوجها ورن الهاتف 


ترررررررركد 

هي: ألو 

صاحبتها: إنت فين؟ 

هي: معلش مش ها أقدر أدخل 

صاحبتها: ليه؟ برده جوزك مش موافق؟ 

هي: أيوه 

صاحبتها: أدخلي وهو مش موجود.. بالنهار يعني.. ومش لازم 
تقوليله.. وبلاش خالص لما يكون في البيت 

هي: تفتكري 

صاحبتها: هو احنا بنعمل حاجة غلط!!! وبعدين اللي بنكلمهم 
متجوزين ودول زي اخواتنا 

هي:عندك حق.. ثواني وجايالكم 

0 
ترى 
كم مرة تنظرين أختي في وجه ابنك وهو يكلمك 

وهل عدد مرات نظرتك للشاشة أكبر أم أقل؟ 

وكم مرة تتحاور مع زوجتك في أي شيء نتحاور فيه هنا؟ 

وهل تتحاور معها كما تتحاور مع الأشباح التي تخاطبها على الشاشة 

وكم مرة تتابعين كلمات زوجك كما تتابعين كلمات صديقاتك 
على المنتديات 

وهل تعملين بما تنصحين به 

وكم عدد المرات التي رددت أمك فيها عن باب حجرتك يا بني ويا 
أخي الشاب 

وهل بقي من عمرها من اللحظات ما يكفي لترضى عنك 

دعونا لا ننساهم 

وتذكروني 

ان 


مررت من هنا! 

34 
احترس من المولبية 


المهلبية هي علاقات هلامية جيلاتينية على شبكة التواصل الاجتماعية 

وبتلاقيها ملخبطة وفيها حاجات بتمشي وكلاكيع 

لأنها صحوبية بين اتنين في شات ورسايل مستخبية وتالتهم 
شيطون الخناس 

وتعالوا نشوف مثال: 

مهلبية سادة 

- جوجو وتيتي 

اللي هم (جابر) وفتحية 


ودول بيحبوا بعض من سكات على الفايسبوك وفاكرين إن ماحدش 

واعوالة 
هو يحط صورته بالقميص المشجر وهي 
كنآ 
وهي تحط صورتها بالعباية البرتقاني أم كسر وهو 
عكلنا. 
والكومنتات بتسيح خالص وفي رسايل خاصة 
وبابا قاعد يدفع فواتير الإنترنت وماما فاكراها بتذاكر 
وبعد الشات اللي كله حب بيقول لها 
لا إله إلا الله 
وبتقول له 
محمد رسول الله 
مهلبية بالآيس كريم 


- فيفي متجوزة وعندها38 سنة 

ورامي 25سنة 

(هي تقول له ياختشي كميلة وحا اشوف لك عروسة.. 

وهعهعيع.. وديجي ديجي دو... 

على فكرة 

500 

ولا ابنك 

وحا تتزحلقي قصدي تنزلقي في الشات وممكن تتكسر رقبتك. 
مهلبية بالمكسرات 

- حمادة متجوز وشوشو متجوزة 

والشيطان بيزحلق هنا خالص وممكن حمادة يقعد يكتب بالساعات 
ل شوشو علشان عندها مشكلة مع جوزها 

أصله جرح شعورها لأنه بيآكل البطيخة مراكب مراكب مش 


مكعبات بالشوكة وبتفضفض لحمادة وهي ساندة على المكنسة ورابطة 


آَ16 

راسها بالإيشارب الأخضر وبتعيط.. 

وحمادة غرقان في المهلبية وفاكر نفسه بابا ضياء بتاع برنامج 

ماذا تفعل لو كنت مكاني 

وقاعدة بالبيجامة الكاستور المقلمة وشعره منكوش وبيكلمها على 
الشات وسايب مراته دمعتها على خدها.. 

طب مش تشوف نفسية مراتك الغلبانة الأول 

واللي ها تتسأل عليها قدام ربنا. 

صديقتي الحبيبة والغالية: 

تعالي وفضفضي معايه أنا واخواتك 

معانا أم محمد وأم أحمد وأم سارة وأم رامي 

وفاضل لنا أمنا الغولة ونبقى كملنا الطقم 

وممكن نعمل جروب ونسميه 

ما تفضفضي لواحدة ست أهي حنينة برده 
هو لازم راجل! 

وخليكي في الرز بلبن 

وتعالي فضفضي لاخواتك 

إحنا هانريحوكي يا شابة 

35 


أشياء تعين على غضن البصر 
ركزوا كدهون 


علشان تقرب من ربنا 

الآباء 

مش لازم تسأل على مستوى ابنك الدراسي كل يوم ورايح جاي ع 
المدرسة...عرفنا إنك أب صالح 

(الأبلة حلوة وبتحط روج) 

ومراتك الغلبانة بتحل الواجب وطالع عينها. 


الشباب 

وأنت ماشي في الشارع بص على جزمتك وعد بلاط الرصيف 

وما ترفعش راسك إلا وأنت بتعدي الشارع بس 

الناس حا تفتكرك مفكر أو كاتب وكده وحا تتشهر بعد فترة بإذن الله. 
(قول يا رب) 

البنات 

خليكي خجولة وبصي في الأرض ودوري وبحلقي 

يمكن ربنا يرزقك وتلاقي جنيه هنا واللا هناك 

حا ترزقي إن شاء الله 

لو أنت ما شاء الله مثقف ومتابع النشرة أو برنامج حواري من دول 
والمذيعة حلوة 

ركز في شريط الرسايل 

مسلي وجميل وبيحكوا حكايات 

بلاش تنقل نظرك مباشرة من على وش المذيعة وتبص لمراتك فجأة 

إديها فرصتها دي غلبانة ولسه غاسلة المواعين 

ونفسيتها تعبانة 

بص للنجفة لحد ماالمذيعة تمشي وأمرك لله. 

الستات 

ركزي على الكرافتة بتاعة المذيع أو ودان البطل لو متابعة مسلسل 

وبالمتابعة ها تعرفي مين بيكرر الكرفتات ودي تمارين للذاكرة 

وبلاش تركزي مع إيدين المذيع لو متعصب علشان ها تدوخي 
وممكن تتحولي بس مش مشكلة. 

النضاءرات 

لو أنت بتلبس نضارة أبشر 

اقلع النضارة واتفرج وإدعيلي 


هاتشوف طشاش بس ها تبقى سامع كويس ما تقلقة ' 

(اعتبره راديو أجدادنا كانوا عايشين من غير تليفزيون وكانوا زي الفل) 

العائلات 

لو المشكلة في جوزك وللأسف مدمن مسلسلات وأفلام 

خلي حركاتك سريعة 

أول ما البطلة تيجي إخطفي النضارة 

وقولي بصوت مصطنع رقيق تصحبه نبرات الحنان واحذري من 
نظراتك: 

الله يا حبيبي 

باحب شكلك من غير النضارة 

ها يفرح بنفسه وينسى البطلة. 

(مؤقتًا) 

الرياضيين 


بلاش تتابع الأوليمبيكيات 

أيون 

وتعمل رياضي 

في جمباز وبنات ومايوهات 

وأنت كنت عارف من الأول... ييبقى قاصد وسيئاتك ها تزيد 
تابع كل الألعاب التانية وبلاش دي. 
(وآنتِ إلغي القناة وجوزك في الشغل) 
ربات البيوت 

لو لقيتي واحدة من بتوع 

سيداتشي آنساتشي ساداتشييي 
إخطفي الريموت ما تسكتيش 

وهاتي سبيس تون للعيال. 

اشتري له جرايد.. القراءة للجميع 


وخدي بالك من جوزك 

مش لازم قناة فتافيت طول النهار.. 

لأن اللي بيفرفتوا ويفتتوا ويتفتفتوا 

ستات ومستشورين ولابسين 

وأنت ماسرحتيش من أول إمبارح 

بلاش برامج الرياضة للجميع بتاعة كابتن سماسم اللي لابسين 
استرتش دول وبيقفوا صفين وبيتنططوا ويترقصوا 

قال إيه تمارين للمفاصل ووجع الضهر والرقبة عيب كده 

وأخيرًا 

ما تبصش للحرام 

علشان تعرف تشوف ربنا 

وتفتح عينيك في الحلال 

36 
كلام للمكلبظين 


أيون مكلبظين.. 

ركزوا معاية 

لحد إمتى حاتفضلي حساسة؟ 

ولحد إمتى حضرتك هاتزعل! 

سيبك منهم وحب نفسك وحبي نفسك 

ماهو لو فضلت قاعد في عزلة وحاطط إيدك على خدك وما 
إفك بس اللى :ها توج 

إنت بس الخسران 

هاتحرم نفسك من الحياة وتفضل منتظر نجاح الريجيم. 

مكسوف من نفسك ليه..هو الطخن حرام! 

ما تتكسفش إلا من حاجة حرام 

ممنوع الاكتئاب 

ممنوع الحزن 

ممنوع إنك تتقمص لو حد قال لك اللبس ده مش مناسبك وخصوصا 
لو من عيلتك خدها بروح رياضية 

اضحك معاهم 

لأنهم بيحبوك وفكر في رأيهم. 

البس لبس واسع وشيك 

اعرف إزاي تداري عيوبك 

بلاش بنطلونات ضيقة يا طماطم 

وبلاش القميص والبدلة الضيقة يا بطاطس 

عارفين رجاء الجداوي...عارفينها.. صح 

طول عمرها شيك! 

عمر ما طخنها منع إنها تلفت نظرنا بشياكتها ولبسها ولونه 

بتعرف تخبي عيوبها 

البسي اللي يناسب جسمك وانبسطي مع البنات..وعقود بقى 
وإشاربات وعيشي حياتك 

ولما تخرجي حافظي على الحجاب. 

عيش حياتك وبلاش تزعل 

على فكرة دمكم خفيف 

ما اعرفش ليه بس هو كده 

الطخان زي العسل وروحهم خفيفة 

لو حبيت نفسك وتقبلتها 

ارجح الزيهيم 

آه والله 

وها يبقى سهل..لأن معنوياتك مرتفعة 

ولأنك فرحان ومرتاح نفسيًا 

عزيمة بقى وإصرار وكده 

ما هو لازم برده ننظم أكلنا علشان صحتك أصل الصحة نعمة 

خلاص 

من النهارده لازم تضحك 

بص لنفسك في المراية وكلمها 

قول لها أنا بحبك وحاساعدك 

ابتدي رجيم وكافيء نفسك كل أسبوع مرة.. واكتب لنفسك لما 
تخس كلام جميل 

امشي كتير وسبح واستغفر وأنت ماشي 

ولو مرة حد سخر منك أو زعلك كبر دماغك 

وعلى رأي المثل 

البنت اللي ملهاش خدود ملهاش وجود 

37 


دار حوار ساخن في أحد المصالح الحكومية حيث دلفت إحدى الموظفات 
بلباسها الأنيق وقوامها الرشيق وعطرها الفثان فأدارت رؤوس الجميع 

وكانت نهاية اليوم عودة الأستاذ ”مني ر“ إلى بيته ساخطًا على زوجته 

التي ذهب بريقها بسبب الحمل المتكرر 

وصارت كثيبة كما همس لنفسه وهو يصعد الدرج خطوة...خطوة 

وأخيرا وضع المفتاح في الباب.. وأداره ليدخل وقال بخنوع: 

- السلام عليكم.. مالك يا حبيبتي؟ 

قالت بألم: 


- أهلا يا منير.. ما نمتش ولا ثانية يا منير العيال زي القرود من 

ساعة ما انت خرجت وهم على دماغي 

قال برثاء: 

- معلش ربنا يعينك..ب.. بأقول لك إيه 

ردت وأحد أبنائها يتسلق كتفيها: 

ِ- أيوه با حبيبي 

قال بحزم: 

- إحنا لازم نبدأ ريجيم من بكره 

ردت بهدوء وهي تحاول أن تكتم صرخات الألم بعد عدة لكمات 
من ابنها على ظهرها وهي تتحدث: 

- وماله يا حبيبي..نبدأ 

قال بحماس شديد وقد بدا البريق في عينيه: 

- وإيه رأيك تقصي شعرك وتضربيه في الخلاط من زمان ما شفتكيش كده 

أجابت ببرود: 


- حاضر من عنيه بعد ما أخلص تطبيق الغسيل ها أنزل أقص شعري 


175 


هه ممنوع الضحك هه 


قال بانبهار: 

- وعاوزك كده تلبسي فستان جميل جميل آخر حاجة.. وحطي مونوكير 

قالت بصوت مشروخ: 

- حاضر يا حبيبي بعد ما أغسل المواعين ها أنزل أشتري فستان 
بكرانيش وها أحط مونوكير 

قال وهو يرفع حاجبه الأيسر: 

- وحطي روج 

أجابت في خفوت: 

- حاضر ها أكوي قمصانك وأروح أحط روج 

أضاف وهو يرفع حاجبه الأيمن: 

- واعملي حاجة في دماغك 

أجابت ببهجة مفتعلة: 

- حاضر ها ألمع النجفة وألبس الأباجورة في دماغي 


أضاف أخيرا: 

- وركبي رموش...عاوز رموش..رموش 

ردت وهي تجزر على شفتيها وابنتها تجذبها من شعرها: 

- حاضر يا حبيبي... رموش رموش 

واتجه إلى غرفته حيث نام لساعات طويلة. وفجأة وبعد أذان 
المغرب بلحظات استيقظ على صرخة مريعة.. 

فتح عينيه فإذا الغرفة مظلمة. والدخان منتشر في كل مكانء 
ورائحة الحريق تملأ أنفه. حاول أن يتحرك من مكانه 

فإذا بها تنقض عليه وتمسكه من كتفيه 

قال بفزع وقد ارتعدت فرائصه: 

ذاقيةةإيدن: انث هذه 

قالت بدلال: 

- أنا يا حبيبي 

ازدرد ريقه بصعوبة وقال: 


- عينيك مالها وإيه الإسود اللي حواليها ده؟.. وشعرك ماله إنت 

اتكهربتي؟ وإيه الأحمر اللي حوالين شفايفك ده...ولابسه جلابيتي البني 
ليه ومين قطع كمامها كده؟ 

قالت بفرح: 

- مش انت عاوز رموش وأسود وأحمر وكرانيش 

قال وهو يرتجف: 

- آه يا سوادي قصدي يا حياتي.. بس ليه...؟ 

قالت بدلال: 

- أصل النهارده الهالوين يا حبيبي. 

عه 

«خفف عن زوجتك الضغط والمسئولية وهي ها تلاقي مساحة 

وتهتم بنفسها من غير ما تطلب» 

36 


كلمتين ما بيطلعوش إلا من قلب بيحب بجد 

قلب نضيفء بيبقى جاي يصالح لأنه مصالح نفسه 

ساعات تتخانق مع شريك حياتك 

زوجك... زوجتك 

نصفك التاني زي ما بيقولوا.. والأصح (كلك) التاني ما هي خلاص 
يعد الخؤاز والعب قوق نهيف انه :واحنة علشان كه 
بتتوجع قوي لما بتزعل منه. 

بتزعل وتبعد وتسكت وتفكر وتفكر 


وتحس إنك بتتحرق. 

ولو حد حاول يهديك مش هتسمعه ولا هتشوف كلامه لأنك بتبقى 
عاوز تحكي بس اللي بيوجعك.. 

عاوز حد يسمعك. 

وعلى فكرة مش هترتاح مهما اتكلمت ومهما بكيت؛ لأنك مش 
هترتاح إلا لما تتكلم مع اللي أنت أصلا زعلان منه. 

الشيطان مش هيسيبك وهيفكرك بكل غلطة وكل هفوة 

وممكن حاجات أنت وقتها اتصرفت بحكمة وعديتها وأخدت ثواب.. 

بس إبليس اتغاظ وعاوز يحبط لك ثوابك ومش هيسيبك. 

وهتلاقيك بتقول لنفسك وللناس: 

(أنا) عملت مرة 

و(أنا) سامحت مرتين 

و(أنا) ما رديتش في اليوم الفلاني 

ومش كفاية إن (أنا) استحملت كذا وكذا 

طب وبعدين! ولحد إمتى؟ 
ناكر ١-2‏ 

فاكر لما شفتها أول مرة. لما رحت تخطبها.. ركز.. وافتكر 

مش قصدي أول نظرة: لأ... أول دقة قلب في صدرك حسيت بيهاء 
وأنت بتتكلم معاها وعرفت إن هي دي 

خطفة كده في روحك.. 

بتبقى عاوز تحط إيدك على قلبك علشان تمسكها قبل ما تهرب 
من فرحتك... 

بتزعلها ليه بقى.. دي حبيبتك 

طيب مش بتسامحها ليه... سامح وعديها. 

ال ؟ 
فاكرة لما كنتي بتحسي إنك طايرة في السما وسط السحاب وعاوزة 


10 ش كل الناس وتتنطط من الفرحة علشان هو اتصل بيك وقال لك بحبك.. 

مش ده جوزك حبيبك.. 

بتزعليه ليه؟ 

طب مش بتعديها له المرة دي ليه؟ 

ما تقولوش كرامة 

« الحب بين الزوجين مافيهوش كرامة. في صحيح مسافات وزوايا 
بتتظبط من قبل الجوازء لما بتروح تخبط على باب بيتها وتختارها صح., 
بنت الطيبين ومتربية وعارفة يعني إيه (أصول) ولما بتوافقي عليه 
لأنه على خلق ودين مش منظر وبسء ساعتها بيبقى في رصيد قديم, 
ومواقف تتشال على الرأس, وكلام مايتنسيش 

كلام حلى وحاجات حلوة كمان كتير». 

افتكر كام مرة فرحت مع (كلك) التاني» افتكر السكينة اللي انت 
مفتقدها دلوقت وانت زعلان معاهاء مش هترتاح على فكرة إلا لما 
تتصالح معاها... كلنا كده. 


في مساحة ود ورحمة لازم تفضل في كل بيت وكل قلب 

عندها بتنسى كرامتك وتقلع التاج اللي على راسك وتمشي حافي 
ما حدش أحسن من حد 

إنت وزوجتك 

وانت وزوجك 

مش عيب ولا حرام إنك تقول أنا أسف 

(حقك عليه) 

اتشجع وقولها وأنت ثابت وخد نية 

خدها لله 

قول لحبيبك.. حقك عليه 

ويا بخت اللي يسبق ويأخذ الثواب والأجر. 

اللهم أنزل السكينة على بيوتنا جميعا وبيوت المسلمين 


واسعد كل زوجين. 

39 
تيكييلات تيكلام تيكلاع 


استيقظت على صوت جرس هانفها النقال. وكان هو المتصلء 
أخبرها بحنان أنه في الطريق إلى البيت وطلب منها أن ترتدي ملابسها 
وتتأنق هي والأولاد. فرحت وقفزت من فراشها فهي فعلا تحتاج للخروج 
فالأسبوع كله كان ضجيجًاء اختبارات الأولاد. وتنظيف الشقة استعدادا 
لرمضانء غسل السجاجيد وأشياء أخرى. 

فووووم فووومء فررررووووم 

وصل في موعده بابتسامته الساحرة وسيارته العجيبة 

وكانت في منتهى الأناقة, العباءة والطرحة والحقيبة الفاخرة 
والحذاء اللامع: وركبوا معه. 

مروا أولًا على بيت أمها فصعدت وحدها وسلمتها الأبناءء ونزلت 

بسرعة وهي تطير كالفراشة. استقبلها بابتسامة هائمة وقاد سيارته 
بتهور وكأنه شاب مراهق! 

بدأ يضحك ويغني ويهمهم ويحدث نفسه.. 

لم تفهم منه شيئً. 

سألته وهي تتعجب: 

هو إحنا رايحين فين يا حبيبي؟ 

أجابها وهو يبتسم ابتسامة ماكرة: 

مفاجأة. 

تسارعت دقات قلبها وأخذت تفتش في ذاكرتها عن تاريخ اليوم 

هل هو يوم ميلادها...لا 

هل هي الذكرى السنوية لزواجهما.. 

لالالا 

ارتابت قليلا وابتلعت ريقها بصعوبة فهي لن تحتمل 

ربما هي فعلا المفاجأة التي تنتظرها منذ سنوات 

وجبة غذاء أنيقة. في مطعم فاخرء على مائدة مستديرة عليها 
شموع.: ووردة حمراءء وبطريقة رومانسية سيقول لها 

(زوجتي» زوجتي» أنت حبيبتي أنت). 

التفتت إليه وقالت بدلال وبضحكة خجولة لطيفة: 

عرفت يا شلبي حا تغديني في مطعم سحتوت..صح؟ 

غضن حاجبيه وأجابها وهو يدير زر الراديو باحنًّا عن إذاعة الشرق الأوسط 

وقال بصوت مخنوق: 

لا يا شلبية.. كارفور عامل عرض على زيت كالالا على كل إزازتين 
كيلو رز هدية 

قلت آخدك بالمرة نجيب لوازم البيت قبل زحمة رمضان. 

040 
الوردة الحمراء 


وأخيرًا.. شعر بحنينء ودقٌّ قلبه. وتذكر أول مرّة رآها بالفستان 
الورديء قرر أن يشتري لها وردة وهو في طريقه إلى البيت. 

أسرع يقود سيارته إلى محل الزهور المشهور الذي يقع قريبا من بيتهم: 

وترجل من سيارته وهو يغني: 

اسبقني يا قلبي اسبقني 

تيرا رااا 

على الجنة الحلوة اسبقني 

قرر أن تكون الوردة حمراء رمزا لحبّه لها فانتقاها بعناية وقبّلها 


وهو يضعها بجواره وهو يقود سيارته متجهًا إلى البيت. 

هرول على الدرج وفتح الباب 

وانطلق مشتافًا يبحث عنها هنا وهناك 

أين أنت يا أميرتي؟ 

أخيرا وجدها في المطبخ 

اقترب بحنان وهمس في أذنها: 

- حبيبتي أنا جبت لك وردة 

أجابته بمرح: 

- الله.. حلوة قوي يا حبيبي 

ثم أزاحت بلطف دموعها التي سالت من تقطيع البصل بأطراف أناملها.. 

وبحركة خاطفة.. مسحت أنفها بكم جلبابها بعد أن شهقت شهقة 
عميقة فوق حلة الملوخية 

ثم أشارت إلى صدره بالسكين وقالت بتهدج: 


حطها هناك على الرُخامة يا حبيبى لحد ما أخلص التقلية وأنا ها 

أشمها بعدين. 

وخد في إيدك طبق الممبار والفتة وحطهم على السفرة 

وخليك قاعد لحد ما آجي لك لاحسن العيال يكبوا الشوربة على 
الأرض... 

وقبل ما تمشي حط الوردة في شوية ميه. 

قال برثاء: 

- الوردة خلاص ماتت يا حياتي. 


+ اكيس 


« شجعي زوجك يعبر عن مشاعره.. الحياة مش مطبخ وبس“ 

1 
في الركن البعيد الهادي 


اختاري مكان هادي في البيت 
كرسيين وترابيزة 

هاتي ورقة وقلم 

نادي جوزك وقعديه 

هزي اللمبة 

وبررقي 

خدي نفس عميق واسأليه الأسئلة دي وخليه يختار إجابة من التلاتة: 
-> السؤال الأول 

5 ل أناءت بعد الث عليا يا مبيبي هاتعمك إيد! 

1 - طبعا هافرح وأتجوز واحدة تانية. 

2- هافضل حزين طول عمري ومش هاتجوز تاني. 

3 - هازعل شوية وبعدين للأسف هاضطر أتجوز..علشان العيال 
لو اختار الإجابة التانية يبقى بيخاف منك 

وأنت شخصيتك قوية 

(طول ما فيك روح) 

-> السؤال الثاني 

*" ل وطلبت تكتب لي كل أملائك باسمي هاتعمك إيه؟ 
1 - هارميك من البلكونة 

2 - هاسيبك جنب الأنبوبة 

3 - هااقتلك 

لو إختار أي إجابة من التلاتة 

يبقى صريح..صريح..صريح 


وعرفتي تختاري 

-> السؤال الثالث 

؟" *عمرك نكرت تتجوز وامدة تانية؟ 
1 - أيون 

2 - طبعًا 

3 - اه 

لو اختار أي حاجة 

يبقى صادق يا حبيبتي صادق 

ومش بيحب الكذب 

ما شاء الله عليه 

-> السؤال الرابع 

؟ أنت لسه بتعبني زي ذدمات؟ 
1- لا 

2 - أنت مين أصلًا 


3 - ولا أعرفك 

معلش يا حبيبتي أنت فاجئتيه بالسؤال 
ولا كإنك سألتي 

عدي على اللي بعده 

-> السؤال الخامس 

إيه أكثتر عامة بتعجبك نيا! 
1 - بتفكريني بربنا كل ما أشوفك 
2 - باستغفر ربنا كتير وأنا معاك 
3- الناس بطلت تحسدني 
وقربتيه من ربنا. 

-> السؤال السادس 

. إيه أيك ني شخصيتي؟ 
1- هي فين 

2- طب وريهالي الأول 

3 - يعني إيه شخصية؟ 

ما يقدرش يجاوب على حاجة ماشافهاش 
إنسان أمين أمين.. 

طول عمره أمين 

خلصنا كده 

وإقري الأسئلة الستة دي تاني 

وإوعي إوعي تسأليها لجوزك 

أبدًا أبدًا 

مش كل الكلام يتقال. 


© © © 


14 


هه ممنوع الضحك هه 


42 
المربحية بالفندقوش 


أنا: أنا اشتريت المربحية بالفندقوش. 

أنتم: إيه المربحية بالفندقوش دي يا خالتو؟ 

أنا: حاجة كده جميلة 

قوي جدا خالص خالصء شكلها ملفلح, وطعمها زي السراريش» 
وريحتها تحفه زي المهابيخ 

وعليها من فوق دحاليجء وحلوة مع الشاي بلبن. 

أنتم: الله!..أكيد حلوة.. شكلك فرحان يا خالتو 

يا ترى بالشوكولاتة دي واللا الكريمة إنت أكلتي كام حتة؟ 


طب عاوزين نآكل وندوق وكده. 

أنا: في ناس كتير أكلتها ربنا يرزقكم بقى ويحنن عليكم 

يا عيني يا مساكين. 

أنتم: يا ترى شكلها إيه؟ 

وإيه السراريش دي؟ 

ومين الدحاليج دول؟ 

وروحوا وناموا واحلموا وافتحوا التليفزيون 

واتفرجوا على الإعلانات والأغاني والأفلام واسمعوا كام بيت شعر 
في وصفها وقصة قصيرة ورواية عن شعورك وأنت بتآكلها. 

في جزء منكم هيتخيلها حلويات» والتاني حوادقء والتالت هيشوفها 
فطيرة والرابع برايم برايم. 

وارفع سقف التوقعات لفوووق لحد ما رجليك تطير في الهوا 

واحلم أحلام وردية وخيالية 


واحلم معاية ببكرة جاي ولو ما جاش إحنا نجيبه بنفسنا 

قوم إيه بقى لما تيجي تآكلها - ورغم إنها حلوة جدا وبما لا يخالف 
شرع الله - تقول إيه ده 

أنا كنت فاكرها أحلى من كده 

ويجيلك إحباط 

وممكن تدعي عليّه 

أهو ده اللي بيحصل مع الحب والجواز 

إتهرينا في الأفلام والمسلسلات وأغاني أم كلثوم وعبد الحليم كلام 
في الحب وسيرة الحب وسنين الحب وعذاب الحب 

وكل بنت قاعدة مستنيه العريس الوسيم الشاطر 

(الشاطر حسن) 


بسلامته راكب حصان أبيض 


مومه . 
.5 


ويخطفها من أبوها وتعيش في قصر كبير وتلبس فستان واسع 
وتغيظ الملكة. 

أو يكتب فيها شعر ويتشعبط على المواسير 

ويطلع لها من البلكونة ويقع فتنكسر رقبته ويتجوزوا في المستشفى. 

والشاب من دول فاكر إنه هيتجوز سندريلا 

وهيرجع الظهر يلاقي الأقزام السبعة خلصوا شغل البيت وغسلوا 
المواعين وهي الأميرة النائمة وهيصحيها بقبلة رقيقة على جبينها 

وهتقوم من النوم مستشورة وحاطة روج ولابسة جزمة. 

وسقف التوقعات بيرتفع لفوق أكتر لما بتتكتب قصص الحب وكلام 
الحب مع صورة اتنين شكلهم حلو 

وهي لابسة ومتأنتكة وهو حاطط جل في شعره وشايلها 

أو ماسك مناخيرها مسكة سينيمائية وهي حاضناه وماسكة ودانه. 

وبيبص لها بحنان وبتبص له بدلال 

(مع الاعتذار لدلال) 


وروحوا وناموا واحلموا وافتحوا التليفزيون واتفرجوا على الإعلانات 

والأغاني والأفلام واسمعوا كام بيت شعر في وصف الحب وقصة قصيرة 
ورواية عن شعورك وأنت بتحب. 

وتعالى اتجوز 

وتعالي إتجوزي 

الإنسان اللي اخترتيه وفرحانة بيه وطبعا اللي لسه عايش في 
الأحلام ومتوقع شيء خيالي وساب نفسه للمؤثرات المرئية وكلام الناس 

والرغي والفتي الكتير ونسي الواقع هيكون شعوره كده زي اللي 
أكل المربحية بالفندقوش ولقاها مش حلوة وزي ما كان فاكر.. 

رغم إنها حلوة وزي العسل. 

افهموها صح 

«الحب بين الزوجين ليس له قالب واحد ولا نموذج متفرد كل زوجين 
لهما حالة خاصة من الاندماج والتفاهم والحب تختلف عن الآخرين 

والسعادة مذاقها مختلف من شخصية لأخرى فلا تطبق تجارب 
التكروة علق تكله 

الحب مش محتاج أميرة وأمير وملكة جمال وفارس الفرسان. 

الحب يعني تحبها بعد الجواز حتى وهي حامل ووشها مورم 
وخدودها منفخة. 

يعني لو بقى أصلع وبكرش يفضل فارس أحلامك. 

يعني مش محتاج يكتب شعر كفاية كفه اللي بتطبطب على ظهرك 
ما هي دي ترجمة كلمة بحبك. 

يعني كل لحظة تمر عليكم مع بعض بتعيشوا جوا بعض. 

يعني إنت مسجون في روحها حبس انفرادي. 

يعني أي بنت حلوة مش هتلفت نظرك؛ لأن قلبك شبعان بحبك 
لزوجتك. 

03 
مفاجاة 


في بيت دافئ كانت ترتجف وهي قلقة على زوجها الحنونء تتنقل 
بين نافذة غرفتها والباب وفي يدها الهاتف 

وفجأة... 

- مساء الخير يا حبيبتي 

- مساء الفل يا حبيبي إتأخرت ليه أنا قلقت عليك؟ 

- أن أن أااااا مفاجأة 

- إيه ده هدية..مش معقولة! 

- آه والله شفتي.. حاجة بقى إنما إيبييه. 

- طب وريني كده. 

- لأ استني أنا اللي هافتحها علشان ما تبوظيش العلبة. 
عاط هراك من نما خافن 

- قلت لك لأ. لازم أنا.. ده أنا دافع فيها دم قلبي 

- طيب بسرعة افتحها أنا فرحانة ربنا يخليك يا حبيبي يارب. 
- أهه.. شفتي خاتم دهب عيار أربعة وعشرين. 

- مش شايفة نزل إيدك أنا قصيرة مش شايفة..هات بقى. 
- ياااه حا يآكل من إيدك حتة.. مبروك عليك. 

- ربنا يخليك يارب. 

- بس ما تغسليش بيه المواعين بقى. 

- حاضر. 

- وخليه للخروج بس لاحسن يتبهدل واللمعان يروح. 

- حاضو 

- وشيليه في علبته. 


ع اشن 

- وفرجيه لمامتك وكده. 

- حاضر 

وبعد أسبوع.. 

- ياللا بينا نروح لماما إلبسي بقى وما تنسيش الخاتم اللي جبتهولك 
الأسبوع اللي فات. 

- حاااضر. 

- يا رب الأكل النهارده يطلع حلو زي الأكل اللي طبختيهولي يوم ما 
جبت لك الخاتم. 

- يارب. 

وبعد شهر.... 

- ها يا حبيبي كده لبسي حلو والعباية والطرحة.. شوف كده.. 
والجزمة والشنطة..أنا حلوة؟ 

- طبعا فاضل بس تلبسي الخاتم اللي جبتهولك الشهر اللي فات.. 
ده فرح أختك وكده. 


- حاااااضر. 

وبعد سنة.. 

- دادادادااااااا شفت لون شعري. 

- حلو جدا ولايق على لون الخاتم. 

- خاتم إيه! 

- اللي جبتهولك السنة اللي فاتت. 

- آااااه صحيح. 

وبعد ستين سنة.. 

- طقم شنانك على التشريحة في أودة النوم يا حج. 

- أشلي بأدور على الخاتشم اللي جبتشهولك قبل ما تولدي باشم 
علشان ألمعه وتلبشيه يا حبيبتشي في فرح شارة بنت شعاد. 

- ربنا يخليك ويديك طولة العمر يا حج. 

- تعيشي يا حبيبتشي.. بش كان خاشم تشحفه وعمري ما شفت زيه. 


- ولا أنا يا حج شفت تاني. 

44 
خليك في هالك ! 


في ناس ما يهمهاش غير نفسها وبس.. مثلا لو قلت لهم: 

- في واحد داخ ووقع في الشارع تعالى نفوقه ونوصله بيته. 

- مالناش دعوة كل واهيد في هالوه يا مهبي. 

- السلم مش نضيف ومافيش بواب في العمارة تيجوا كل واحد مننا 
ينضفه يوم. 

- مالناش دعوة كل واهيد في هالوه يا هنفي. 

- الست اللي في الشارع اللي جنبنا حايطردوها علشان مش بتدفع 
الإيجار من يوم ما جوزها مات. 

- مالناش دعوة كل واهيد في هالوة يا هوسني. 

- ماما تعبانة وسخنة والمطبخ بقى شبه جبلاية القرود ما تيجي 
نقوم ننضفه علشان نفرحها. 

- مالناش دعوة كل واهيد في هالوه يا هلبي. 

- أسامة تعبان والامتحان قرب تعالى نزوره ونصور له المحاضرات. 

- مالناش دعوة وكل واهيد في هاله يا فتهي. 

- في ناس غلابة جعانة كتير تعالى نعمل أكل ونوزعه عليهم. 

- مالناش دعوة كل واهيد في هالوه يا هنفي. 

- جارتنا ولادها سافروا وبقالها أسبوع مش باينة ما تيجوا نخبط 
عليها وناخد لها كيلو برتقان ونزورها يمكن عيانة. 

- مالناش دعوة كل واهيد في هالوه يا صبهي. 

- المسجد عاوز يتنضف تعالوا نكنسه وننضفه ونعطره كده ونخليه 
فله ونغسل الحمامات قبل يوم الجمعة. 

- مالناش دعوة كل واهيد في هالوه يا صاهبي. 

عارفينهم الناس دول؟ 

منهم لله 

45 
عش الحب 


جاء الصباح وشقشقت العصافير 

وغردت البلابل واهتزت الأشجار وطارت الفراشات وعشش الحب 
في بيت سعيد 

- صباح الخير. 

* صباح الفل يا أجمل زوج في الدنيا. 

- بأقول لك إيه يا حبيبتي قومي اعمليلي الشاي وسندوتش جبنة 
بطماطم على بال ما ألبس علشان إتأخرت على الشغل. 

مش قادرة يا جميل أصلي كان عندي أرق وتعبت بالليل يا حبيبي. 


207 


هه ممنوع الضحك هه 


* روح أنت يا عسول حط البراد الأمور على النار واعمل الشاي. 
حاضو 

- أنا نازل. 

- إيه الشياكة دي.. أنور وجدي يا خواتي.. مع السلامة. 
يغب الظرون: 

- السلام عليكم. 

- وعليكم السلام يا أجمل زوج في الدنيا كلها. 

- فين الأكل؟ أنا ميت من الجوع. 

- طب قبل ما تغير هدومك يا سكر انزل هات لنا 
كيلو طماطم حمره زي خدودك 

وكيلو بطاطس مقطقطة زي مناخيرك 

وكيلو بصل عسول زي ودانك 


وكيلو بدنجان إسود زي عيونك 

وعلبة سمنة نونو كده وصغننه. 

- وماقلتيش ليه الصبح وأنا نازل؟ 

أنت من يوم ما مامتك بطلت تبعت أكل ماطبختيش. 

- مارضيتش أقلقك يا جميل وقلت لما ترجع. 

- طب مافيش أي حاجة تتآكل في البيت. 

- في تونة صغنونة روح برجليك الأمورة هتلاقيها في المطبخ العسول 
ويا ريت تغسل المواعين علشان أنا حطيت لك لون المونوكير اللي بتحبه. 
- طب تعالي كلي معايه. 

- كل أنت بالهنا والشفا يا جميل.. أنا أكلت ساندويتش لانشون عسوووول 
بالليل..: 

- هو فين القميص الأخضر؟ 

- في الغسيل يا حياتي. 

- والبنطلون الكاكي؟ 


- حرقته وأنا باكويه يا روحي. 

- وشراباتي كلها فين؟ 

<فكورين في الحماع انور عيدي. 

- طب وهتغسلي إمتى. 

- ساعدني وحطهم في الغسالة الجميلة المربعة يا عسل وشغلها 
على بال ما أعمل لك الشاي يا قمر. 

تاني يوم.. 

- ميبين؟ 

- أنا أمك العسولة يا ننوسة 

جاية ومعايه أبوك القمر يا ستوتة 

علشان ناخدك على بيتنا المحندق على دماغك يا توتة 

لأن جوزك المحروس طلقك يا أمورة 

حضري شنطتك المقطقطة يا نور عيني. 

46 


عريس إالكتروني 


في بيت دافئ وبينما تقف الأم بين الأبخرة المتصاعدة من الأواني 
المختلفة لتتعانق في حنان وحب وتحلق فوق هذا البيت الهادئ دخلت 
أميرة على أمها وهي تصيح... 

- أماه لقد جاءني عريس 

- الحمد لله يا ابنتي لقد هرمنا في انتظار العريس المطلوب 

- نعم أخيرًا يا أمي كم أنا سعيدة 

- والله لقد طلع من عيني الاثنتين العريس الذي رفضتيه الأسبوع الماضي. 

- لا تحزني يا أماه. فهذا أفضل منه 


ويقول أنه معجب بشخصيتي المنظمة وتفكيري المرتب 

- اتنيلي على عينيك يا ابنتي الحبيبة واذهبي أولًا ورتبي غرفتك 
ومشطي شعر رأسك 

- حاضر يا أمي كفاك صياحًا يا غالية أين المحروس بسلامته أخي؟ 

- وأين سيكون مثلًا! على الأريكة في غرفته يشاهد التلفاز. 

- سأذهب لأشاهد معه برنامج (العرب لهم مواهب) فأنا أشجع 
المشترك الذي يغني 

(بالإنجليزية) 

- يا خيبتك الثقيلة أي موهبة عربية تلك وهو لا يغني بلغته الأم! 

- لأنه يتيم..أا أقصد.. صوته الرائع هو المهم. 

- جاءتهم ستون خيبة أين الهوية العربية في المواهب! 

- موجودة يا أمي فالحفلة في بلد عربي.. العالم تغير يا أماه نحن 
في عصر الإنترنت. 

- ليته ما تغير.. حتى اسم البرنامج مكتوب بالإنجليزية واسم 
القناة التي تعرض الحلقات بالحروف الإنجليزية والمواهب أمريكية.. 

والتصويت ب7©5 نعم يعني. 

- إنها آرااااء آرا١١||اااااء‏ يا أمي. 

- يا فرحتي بك وبشبابك يا روح والدتك باقي أسبوع على الامتحانات 
ولم تذاكري شيئًا. 

- لا تخافي سأنجح لأنني أنشن جيدًا يا أمي. 

- غدا نجلس بجوار الحائط ونستمع إلى الزيطة.. 

أخبريني يا أذكي إخوتك.. 

العريس كيف عرفتيه؟ 

- من الشبكة العنكبوتية يا أمي في صفحة (كتاب الوجه) أرسل لي 
(طلب صداقة) وتحدثنا معًا. 

- يا إلهي صداقة.. يا فضيحتك يا سنية. 

- يا أمي لا تتركي دماغك ليذهب بعيدًا فأنا حاورته فقط داخل 
صندوق الرسائل. 


- وامصيبتاه... داخل صندوق! 

- يا أمي أقصد رسالة إلكترونية مكتوبة. 

- وماذا قلتي له يا فالحة؟ 

- سألني عن عمري ودراستي واسم أبي وعنوان عمله وعنك...إلخ إلخ. 

- يا وقعتك السوداء.. يا نهارك الذي لن يفوت.. وأخبرتيه كل شيء. 

- لا يا أمي طبعًا ولكن أرسلت صورتي فقط 

- حسئًا حسنًا.. ويا خبر بنقود غدًّا سيكون مجانًاء ومتى سيأتي يا 
فلذة كبدي؟ 

- لا أعرف 

- هل عنده شقة؟ 

- لا أعرف 

- هل هو مستعد ماديًا؟ 

- لا أعرف 


- كم عمره؟ 

- لا أعرف 

- وماذا يعمل؟ 

- لا أعرف... لكنه ناشط سياسي 

- يا حسا|||||ااااام 

- نعم يا أمي 

- حبة الضغط من الدرج الثاني وعصاة المكنسة من خلف باب 
المطبخ يا ولدي الغالي. 

- حالًا يا غالية. 


- النحدددددددة 

نتم الحب 


- عاوز أتكلم معاك شوية ممكن؟ 

* طبعًا حالًا هانشر بس قمصانك علشان يلحقوا ينشفوا 

- طيب بالمرة اغسلي البنطلون الكحلي ولمعي لي الجزمة علشان 
نازل بالليل. 

- حاضر من عيوني. 

- يالا جيت أهه هاكوي وأنت بتكلمني القميص اللبني اللي كنت 
لابسه أول يوم في شهر العسل.. فاكر. 

< خاصق ؟ 


- انا حيث اهه خير؟ 

- لأقومي رضعي الولد ونيميه علشان مش عاوز دوشة 

- خلاص نام خير يا حبيبي.. عسول وهو نايم وشبهك خالص 
تررررن.. جرس الباب 

- ممكن تفتح؟ 

- لا رجلي منملة.. افتحي أنتٍ الباب 

- ثواني هاخد الحاجات من البواب وراجعة لك. 

- وأنت رايحة هاتي لي الموبايل وطفي المروحة وناوليني القهوة. 
0 

- حبيبي أنا خلصت ممكن توديني لماما بكره وأنت نازل. 
ل 

- كفاية مرة كل أسبوعين 


- طيب ممكن سحر تيجي تزورني 

ل 

- ليه 

- لأنها هاتقعد تحكي لك على الكلية وتزعلي إنك ما كملتيش وإحنا 
قلنا مش هاتكملي خلاص دراسة علشان البيت والولاد. 

- طيب عاوزة مصروف ممكن؟ 

- هاتعملي بيه إيه إنت مش بتخرجي وأنا باجيب كل حاجة. 

- كان نفسي في مجلة كده أجيبها من المكتبة وآخد توتو أمشيه 
شوية في عربيته الصبح يعني. 

- مالهاش لازمة.. بلاش مصاريف 

- طيب ممكن تخرج معايا. 

- هائروح فين؟ 

- نزور أي حد أو نتمشى 


- هي البلد فيها حاجة تتراح 

- وديني الححتت اللي بتروحها كل يوم 

- مش وقته.. رايحة فين أنا عاوز أتكلم معاكي 

- أنا جيت أهه؛ خير يا حبيبي؟ 

- هاخد رأيك في حاجة ماشي 

- اتفضل.. بس غريبة أول مرة تسألني رأيي في حاجة؟ يا ترى إيه؟ 
- حاجة من حقي ومش عيب ولا حرام 

- أنا عاوز أتجوز زوجة تانية 


- ابه! 


عه 

48 


ما تزعليش 

من حماتك لو بصت لك كتير 

وبحلقت يوم ما جحت تخطبك 

إبنها اللي قالها بصي يا ماما معايه لأنه بيتكسف 

مش قصدها تبص كده. 

ما تزعلش 

لو حماتك قابلت (جوز أخت مراتك) بترحاب أكتر 

ممكن يكون دخل العيلة قبلك بست سنين وواخدين عليه أكتر 


ويمكن أكبر سنا 

يمكن إنت أحسن فبيراضوه نفسيا ويمكن علشان حاجات بتفوت عليك.. 

خد بالك 

ما تزعليش 

لو حماتك ما أكلتش الكيك اللي مامتك قدمته 

الكيك حلو بس هي مكسوفة 

طيبة على فكرة.. سيبك من اللي حصل في المسلسل 

ما تزعلش 

لو مرة حماتك قالت كلمة زعلتك 

فوتها.. ما هي اللي علمت مراتك الفاتحة والصلاة 

وابنك الكبير حفظها من أمه يعني كل سجدة من ابنك في ميزان 
حسنات حماتك 

ما تزعليش 

لو حماتك حكت لك عن مشكلة بنتها مع خطيبها مش قصدها 
تعمل إسقاط سياسي على خطوبتكم على فكرة هي بتفضفض 

وحتى لو كانت قاصدة طنشي. 

ما تزعلش 

لما حماتك زعلت منك وتقول لك أنت مش مدلع بنتي.. 

أصلها ما شافتش الفرحة في عنيها كويس.. 

شافتكم وأنتم تعبانين بس 

بينوها شوية وراضي زوجتك وطبطب عليها وسط أهلها علشان يوم 
ما هي تشتكي يقفوا معاك ويعقلوها. 

ما تزعليش 

إن حماتك بتتكلم على ابنها كتير وبتشكر فيه.. أصلها شالته على 
قلبها تسع شهور وبتحبه قوي 


زي مامتك ما بتموت في أخوك 

وزي ما بتحبي إبنك كده.. 

ما تزعليش 

لو قالت لك الفراخ اتهرت والبامية مش حلوة.. إيه يعني.. قوليلها 
هو أنا هعرف أطبخ زيك يا ست الكل علميني... واعملي نفسك مهتمة 
واكتبي أي حاجه واتصلي بيها مرة واللا اتنين واسألي على أكلة حتى لو 
ما عملتيهاش وشوفي هتحبك إزاي. 

ما تزعلش 

من حماتك لما بتلومك.. 

أصلها متعشمة فيك خير ومنتظرة كلمة حاضر.. 

يمكن كلامها غلط 

ويمكن رأيها مش صح 

بس أنت تقدر تطيب خاطرها 

بكلمتين وبالعقل وتعمل اللي أنت شايفه صح. 

ما تزعليش 

لو ما حبتكيش زي بنتها.. 

أصل بصراحة كمان مش بتحبيها زي مامتك.. آه والله 

خلي كل حاجة في مكانها 

أمك ما حدش هيحبك حبها ومش هتتعوض. 

ما تزعلش 

لو ما حبتكش زي ابنها اللي من لحمها ودمها.. 

على فكرة دي بني آدمه وكبرت وعجزت وتعبت وضحت 

مش العدو اللدود 

لازم تحترم وتحترمي مشاعرها 

(خدوا بالكم قوي من اختلاف الفكر والتعليم والثقافة والبساطة 
وعاملها على قد إدراكها وسنها). 

ما تخليهاش تحس إنها خلاص راحت عليها وهتشيلها في الصندرة 
هتحطها في كرتونة على الرف 

وتبص عليها كل أسبوع مرة 

وفي العيد تطلعها وتلمعها 

ويوم الأم تجيب لها شنطة وتحطها المسكينة جنب الشنطة والشنطة 
سهلوها واتفقوا مع بعض 

هات خطيبتك أو مراتك واتفقوا اتفاق 

هأقول لمامتك يا 

(ماما) 

وهتقولي لأمي يا 

(ماما) 

هنبرهم سوا ونسهل على بعض 


وفي حضور أمي هاراضيها على حسابك معلش ساعديني بكلمتين.. 

أشكري معايه فيها وفي تربيتها ونضافتها وأكلها 
وخليها تحس إنها ملكة.. 
وبلاش نشتكي من بعض.. خلينا نشتكي لبعض مننا 
وفي بيتنا لما نرجع يا زوجتي إنت الملكة 


ويا ريت قبلها يكون في البيت هو الملك. 

9 


بيقولوا الحب بعد الجواز مش موجود. وإن الخطوبة أجمل فترة 
فى الحياة 

وإن..وإن..وإن 

لأ..طبعًا 

الحب مش وردة وقلب وغنوة وشوكولاتة وورد وبنت حلوة 

الحب بيتترجم لأفعال إيجابية يمكن مش بتشوفوها.. بس 
هاتحسوها 

طب.. قولوا أنتم بلاش أنا 


بابا وماما طول النهار قدامكم صح؟ فاكرين يوم ما بابا اتأآخر لما 

كان مسافر ماما وقفت إزاى تستناه رايحة جاية؟ 

بصيتوا لوشها؟ 

شفتوا الخوف والقلق والفزع؟ 

سمعتوا دقات قلبها وهي خايفة؟ 

ما هو ده الحب 

إنك تخاف على حبيبك من الخطر 

شفتوا بابا وهو شايل شنطة سفر 

ومعاد الطيارة بعد ساعة 

وقلبه بيتقطع وهو بيبوس رأس ماما وبيمشي ودموعه بتجرى على 
خده.. أول مرة تشوف بابا بيعيط 
6 
ما هو ده الحب 


إنك تكره فراق حبيبك 

علشان غالي عليك قوي وبقى حتة من جواك 

فاكر لما ماما كانت عيانة وحرارتها عالية وبابا واقف فى المطبخ 
بيطبخ بدالها وهو راسم على وشه ابتسامة حنان 

ابتسامة موجوعة 

ومخنوقة بألم 

ما هو ده الحب 

إنك تتألم لألم حبيبك لأنك مش عاوزه يتوجع 

شفتى بابا لما مر بظروف صعبة أد إيه كانت ماما واقفة معاه 
واستحملت حاجات كتير 

ما هو ده الحب 

على الحلوة والمرة.. 

وساعات من حلاوة الحب المرارة بتروح وتلاقي الحبيب راضي 

فاكر لما ماما فضلت واقفة تصحى بابا علشان صلاة الفجر وراسها 
كانت بتقع وفضلت لحد ما قام وصلى 

ما هو ده برده الحب 

إنك تخاف على حبيبك من نار جهنم. 

مش تكون سبب فى دخوله نار جهنم 

يبقى الحب مش رغبة جسدية فقط 

ومش بننكرها 

وديننا الحمد لله بيوجه الغرائز صح 

«الحب..حنان ومودة ورحمة مع بعض وموجود جوانا فعلاء هايطلع 
هايطلع إن شاء الله بس كل شيء بأوان». 


خا اكيس 

50 
ممنوع الضحك 


صباح مشرق.. استيقظت على صوت المنبه فقمت بنشاطء أحيانًا 
أكاد أسمع صوت مفاصلي الخشنة وركبي وهي تسلم على بعضهاء 
أحاول تعديل استقامة عمودي (الفأري) 

وأتألم قليلًاه لابد أن السبب هو اللبن الرائع الذي أتناوله بطعمه 
الجميل بعد أن تزيل الشركة كل ما فيه من فائدة مرات ومرات.. يعجبني 
شكل العلبة! 

فتحت صنبور المياه وغسلت وجهي بماء النيل العكر الأصفر الجميل 

ومسحت يدي بملوثاته الرائعة واستمتعت بطعم الماء العجيب 
الصدىء وأنا أتمضمض.. 

تناولت إصبعا من الموز المسرطن وتناولته ثم ضغطت زر الغلاية لأنتقم 

منها وأبدأ يومي بقوة, اتخذت قرارًا مفيدًا وصنعت لنفسي كوبًا من الشاي 
باللبن الممزوج بمياه النيل المفسفتة التي ربما لو نطق الفلتر للطم وحسبن 
وحوقل مما فلتره منهاء وأخاله سيدعو علينا كل يوم كلما استخدمناه. 

اقتربت من النافذة واستمتعت بالضوضاء اللطيفة فالشارع رائع 
والسيارات تتوقف فيه من روعته أكثر من مرة وجميل أن تتأمل وجوه 
الركاب المكفهرة وهم يستمتعون بالزحام والحر وعلى وجوههم تتلألأً 
وتصطف قطرات العرق المملح. 

أمامي بعيدًا مدرسة ابني الجميلة والكبيرة والمشهورة لا أنسى أبدًا 
رائحة حماماتها المنعشة وأصوات المدرسين والمدرسات وهم يتابعون 
أولادنا بأرقى الألفاظ 

وبأصوات رحيمة من حناجرهم المباركة. 

وأكوام القمامة المبدعة المتكتلة في الطريق الجانبي إليها وأنا 
أسير مع ابني رغم رقي المنطقة! 

راقبت ذات مرة رجلا وامرأة يفتشان في القمامة بحثا عن الكنوز 
التي خبآتها الليلة لهما في طيات الأكياس العبقرية السوداءء يمزقان 

الأكياس» وينشرون البهجة أمام المدرسة: ويعبر من فوقها المارة بحنان. 

تذكرت تجمع الأمهات كل يوم: قبل موعد انصراف التلاميذ وكم هو 
مبدع مهرجان الأزياء الذي أراه كل يوم أتردد فيه على بوابة المدرسة: ألوان 
بديعة. وبناطيل متعددة الأشكال مع طرح مزركشة. وطلاء الأظافر الأخضر 
المتناسق مع الطبيعة والحقائب البديعة.. صحوة دينية ومنظر خلاب 

ولفت نظري الجو العكر بسحره. والغبار الجميل المنتشر في كل مكان. 

رأيت الأشجار الخضراءء والتي بدت لي كعجوز لطيفة, في الستين 
وقفت بهوان وعليها مسحة من الجمال الغير لافت للنظرء بعد أن 
تساقطت أوراقها النضرة. 

كم أنت جميلة يا بلدي الحبيبة: لا أدري لماذا يشكون منك! 

ترى هل سنستطيع الذهاب إلى المصيف هذا العام؟ 

تساءلت في نفسي.. فكم أشتاق للسير على الرمال المختلطة بالقمامة 

وأقف وأنا أراقب الشاطيء الجميل وأمواجة تحمل لنا زجاجات 
المياه الفارغة التي ألقاها الناس فيه وبعض الأكياس والمناديل الورقية. 

فتحت موقع الفيسبوك وقلبت فيه. وقرأت مزيجًا من الأخبار 

الخفيفة بين فيديو لصحفي فقد نصف وزنه ورأيت كيف تحلقت عيناه 
بالسواد ووهن بعد دخوله السجن لفترة طويلة فليتهم يعتقلون كل من 
يزيد وزنه عن السبعين.. 

وبين لقطات مصور ماهر لإحدى القرى ليرينا طبيعة سكانها 
الجميلة والعملية فقد استغنوا عن كل شيء من أثاث وطعام ويختبئون 
في أشياء تشبه الكهوف الرائعة. 

وخبر من هنا عن زوجة لا تعلم أين زوجها حتى الآن فقد رأته آخر 
مرة من تسعة أشهر على شاشة التلفاز.. يبدو أن هناك من يتعمد إخفاء 
أخباره عنها لتشتاق إليه. 

وخبر من هناك عن شاب يبتسم وعرفت أنه الآن بإذن الله مشغول 
بعرسه في السماء. 

سعدت جدًا بقرب عودة التوقيت الصيفي الرائع! 

وسعدت أكثر بفرحة صديقاتي به! 

قرأت مقالات واستمتعت ببعض التشبيهات اللفظية: والاستعارات المكنية» 


والتصويرية» والتمثيلية» والتنوين والكثير من الإبداعات وخاصة في 

الحوارات السياسية الخلافية, ألفاظ بديعة هنا وهناك.. 

إبداع.. 

أتابع بإعجاب الحب المنتشر بين أفراد الشعبء. وألاحظ زيادة 
الوعيء واتساع مساحات التناغم بين التيارات المختلفة. 

الواقع مبهجء وأنا متفائلة جدًَّا فنحن نتغير للأفضلء الكل يضحك.. 
ويضحك. راقبوا الوجوه حيدًا أيها السادة. 

الكثير من الدعوات تتصاعد يومياه ومعظمها في السجود. 

لكل من يسعدونا وأسعدونا بأفعالهم الرائعة, أرجوكم توقفوا قليلًا 
فقد غمرتنا السعادة, ولتمنعوا هذا النوع من الضحك. 

